«Берәүҙе лә әйтеп, өйрәтеп, күрһәтеп яҙыусы итеп булмай»,\n16 Август 2018, 11:49\n“15 һорау – 15 яуап” рубрикаһының сираттағы ҡунағы һүҙ бәҫен, ҡәҙерен белгән райондашыбыҙ – Яңы Усман ауылы ҡыҙы, ҡәләм оҫтаһы, бер нисә китап авторы Миләүшә Ҡаһарманова. Әлеге ваҡытта ул “Киске Өфө” гәзитендә эшләй. Миләүшәне элегерәк шағирә итеп белһәк, һуңғы бер нисә йылда ул үҙен бик талантлы прозаик итеп танытты. Уның бер-бер артлы баҫылып торған китаптарын халыҡ көтөп ала. Шулай итеп, әйҙәгеҙ, Миләүшәнең күңел донъяһына сәйәхәт итеп алайыҡ...\nти талантлы Бөрйән ҡыҙы, шағирә һәм прозаик Миләүшә Ҡаһарманова.\n- Бала саҡ – баллы саҡ, тиҙәр. Баллы миҙгелдәреңдәге иң иҫтә ҡалған ваҡиға?\n- Күп балалы ғаиләлә үҫкән ауыл балаһының тормошо күс эсендә ҡайнаған бал ҡортоноң йәйге оҙон көнө кеүектер ул. Минең кеүек дүрт ағай, өс ҡусты араһындағы ҡыҙ баланыҡы бигерәк тә. Бала сағымдың ҡайһы мәлен хәтерләһәм дә, йә бәпәй көтөп ултырам, йәки өй мәшәҡәттәре менән булам кеүек. Әммә уны ауыр йәки күңелһеҙ итеп иҫләмәйем. Мажаралары ла, ҡыҙыҡтары ла етәрлек булды. Был хәтирәләр күп кенә хикәйәләремдә сағылыш тапты ла. Шулай ҙа бер көлкө лә, көйөк тә булған ваҡиғаны йыш һөйләп көлөп алабыҙ бөгөн. Әйткәнемсә, бер өйөр малайҙар араһында үҫкәс, шуларҙың артынан йыйып-йыуып, шуларҙың тамағын ҡайғыртып ғүмер үтә. Туғыҙ йәшемдә үк икмәкте мейескә ултыртып- алыу, машинка менән кер йыуыу, ҡустыларымды ҡарау бурыстарын йөкмәп, бесән мәлендә өйҙө алып ҡала инем. Шулай бер көн бесәнсе ағайҙарым бер тау кер ҡалдырып, клубка сығыуға кейемдәрен әҙерләргә ҡушып китте. Керҙәрҙе йыуып бөтөп, кер йыуғыс машинанан һыуын ағыҙып торам. Машинка боронғоса түңәрәк, бейек. Әсәйем ҡайҙандыр яҙҙырып алған бик ҡәҙерле нәмә. Һыу ағып бөтөп барғанда, төбөндә өйөрөлмәк яһалып киткәнде ҡарап, һыу менән уйнап тора торғас, һыу китә торған тишеккә бармағымды тыҡтым да ебәрҙем. Убылды ла ҡуйҙы бармаҡ. Кире алам, тиһәм, сыҡмай. Улай итәм, былай итәм, юҡ, алып булмай! Ҡустыларым килеп булашып ҡараған була, ҡайҙа инде. Саҡырырлыҡ бер оло кеше юҡ күрше-тирәлә. Шулайтып кискә саҡлы кер йыуғыс машинаһы тотҡоно булып торҙом. Кискә бесәнселәр ҡайтып, аптырашып, әрләп тә, көлөп тә бөттөләр. Атайым, ағайҙарым алмашлап ярты төнгә саҡлы машинканы бысҡы менән игәп быстылар. Бармағым күм-күк булып шешкән ине. Әсәйемдең машинкаһын боҙғаныма борсолоп, үҙемде ғәйепле тойоп йөрөнөм аҙаҡ. Эшләй башлағас, әллә нисә төрлө машинка алып бирҙем былай...\n- Ҡәләмгә тәү башлап тотоноуың ҡасан булды, ғөмүмән, ҡасандан ҡәләмһеҙ тормошто күҙ алдына ла килтерә алмай башланың? Һиндәге тел бәҫе, һүҙ байлығы ҡайҙан йәки кемдән килә?\n- Ниндәйҙер ижади эшкә тотоноп китеүҙең, үҙеңде үҙеңә асыуҙың бер сәбәпсеһе була бит ул. Мине лә әле башланғыс кластарҙа уҡығанда уҡ уҡытыусым Вәзимә апай асты. Йыш ҡына минән әкиәт һөйләтте, иншаларымды ҡысҡырып уҡытты. Унан шиғыр яҙҙырып ҡаратты. Мин ул ваҡытта әле уның был иғтибарын аңлап етмәй инем. Баҡтиһәң, уҡытыусым йәш сағында, беҙҙең ауылға эшкә килгән йылдары, Кәбирә өләсәйемдә фатирҙа торған һәм ул сығарған йыр-бәйеттәрҙе уҡыған, бай, йор телле булыуын белгән икән. Өләсәйемдең һеңлеһе Хәбирә инәйҙең төрмәнән яҙған шиғри хаттарын да белгән булған. Һәм миндә лә ниндәйҙер бер ижади сатҡыны аңғарғандыр, күрәһең. “Һин яҙа алаһың, яҙ-яҙ”, тип әйтә торғайны уҡытыусым. Унан миңә әсәйем һәм иң оло ағайым “яҙ” тип әйтерҙәр ине. Башҡа бер кеше лә миңә “яҙ” тимәне. Киреһенсә, “яҙма, юҡ менән булашма”, тигәндәр күберәк булды.\nЙәш ваҡытта ике шиғри йыйынтығым булһа ла, мин был өлкәгә етди ҡараманым. Илһам килеп, ҡулыма ҡәләм алһам да, шиғырға ғына һыя алмай инем. Ә башҡа нәмә эшләй белмәйем. Шул һәм башҡа сәбәптәр арҡаһында егерме йыллап ғүмерем шәхси ижадтан ситтә үтте. 2013 йылда тәүге хикәйәмде яҙҙым һәм шундай еңеллек, рәхәтлек кисерҙем. Һуңғы йылдарҙа инде бына ошо ижад минеке, минең юлым, теләгем, йөрәгем һауыты икәненә ныҡлап инандым.\n- Тормошоңдағы иң шатлыҡлы мәл ҡасан булды?\n- Иң бәхетле мәлем – әсәй булған сағым. Мин ул ике көндө бер ваҡытта ла онотмайым - ике ҡыҙымды донъяға килтергән мәлдәремде. Хатта һүҙ менән генә аңлата ла алмайым. Шундуҡ күҙҙәремә йәштәр тула. Әсәй булғандар, моғайын, мине аңлайҙыр...\n- Холҡоңдағы ҡайһы сифатты үҙгәртергә теләр инең?\n- Холоҡто уны Хоҙай бирәлер. Ә инде ундағы аҡ һәм ҡара бүреләрҙең ҡайһыһын нығыраҡ ашатырға икәнде инде үҙең һайлайһыңдыр. Шунлыҡтан мин холҡомдағы бер сифатты ла үҙгәртергә теләмәҫ инем. Улар минең тормоштағы төрлө ваҡиғаларҙа төрлөсә ҡулланылышҡа инә. Уҫаллыҡ та, саялыҡ та, еңмешлек тә, шул уҡ ваҡытта мәрхәмәтлек тә, илгәҙәклек тә, шаянлыҡ та бар. Һәм уларҙың һәр береһе үҙ урынында кәрәкле. Һәр хәлдә Хоҙай мине көнсөл, яуыз йәки аңра итмәгән, шуныһына шөкөр итәм.\n- Бала саҡта кем булырға хыяллана инең?\n- Уҡытыусы булырға. Вәзимә апай кеүек башҡорт теле уҡытыусыһы булам, тип хыялландым һәм... журналист булып киттем. Уҡытыусы һәләте булмай сыҡты миндә.\n- Хоҙай кешене ергә ни өсөн яралтҡан тип уйлайһың?\n- Күрәсәген күреү өсөн. Үҙенә бирелгән йәнде сыныҡтырыу, һынау, нимәләрҙәндер ғибрәт, фәһем алыу өсөн. Әлеге йәнгә аҡ көс тә, ҡара көс тә бер тигеҙ һалынған да, кеше шуларҙың ҡайһыныһын күберәк ҡулланып йәшәүҙе генә хәл итә ала. Бына ошо бер ғүмер арауығында һин шул йәнде нимә менән тултыра алаһың? Һынамаҡҡа барыһы ла... Был тема үҙе айырым фәлсәфә...\n- Һине әҙәм аяғы баҫмаған утрауҙа ҡалдырып китергә теләйҙәр һәм үҙең менән иң кәрәкле өс әйбер алырға ҡушалар. Нимәләр алыр инең?\n- Бындай һорауға төрлө йәштәге кеше төрлөсә яуап бирәлер. Мин, мәҫәлән, бынан бер-нисә йыл элек “мотлаҡ балаларымды алам”, тип әйтер инем. Бөгөн уларҙың үҙ аллы йәшәй алырҙарын аңлайым. Һәм әлеге мәлдә ул утрауға бик тә теләп китер. Яңғыҙлыҡта, һиллектә ләззәтләнеп йөрөр, уйланыр-уйланыр-уйланыр инем... Шунлыҡтан күп итеп ҡағыҙ һәм ҡәләм... һәм шәм алыр инем.\n- Әҙәбиәттә ҡайһы жанр яҡыныраҡ: шиғриәтме, прозамы?\n- Бөгөн проза яҡын. Сөнки шул жанрҙа эшләйем. Әммә интернетта ла, китап-журналдарҙа ла иң тәүҙә шиғыр эҙләп уҡыйым, шиғырҙан илһамланам.\n- Алда әҙәбиәт һөйөүселәрҙе ниндәйерәк әҫәрҙәр менән ҡыуандырмаҡсыһың?\n- Яҙышҡанда бер–нисә әҫәрҙе параллель алып барам. Береһенән ялҡһам, икенсеһенә күсеп китәм. Шунлыҡтан әлеге мәлдә ике-өс повесть һәм бер ҙур әҫәр (жанрын әйтергә ҡыймайым әле) яҙылыу өҫтөндә. Хикәйәләр улар шулар араһындағы “ял” мәлдәре тип әйтәйем микән. Сөнки уларға тотошлайы көндө “әрәм” итмәйем.\n- Һине бик уңған кеше итеп беләбеҙ: бер юлы бер нисә урында эшләйһең, бер туҡтауһыҙ әҫәрҙәрең донъя күрә... Нисек өлгөрәһең барыһына ла?\n- Урысса әйтмешләй, “не скромно” булып яңғырамаһын, әммә ысынында яҙышыу миңә ауыр бирелмәй. Бары шул яҙышыуға ваҡыт һәм урын табып ултырыу ғына ауырыраҡ килеп сыға. Шунлыҡтан бөтөн был әҫәрҙәр эш араһында ғына ижад ителә. Ярай әле, эш урынымда мине аңлайҙар, бер нәмә менән дә сикләмәйҙәр, ҡаршылыҡтар тыуҙырмайҙар.\nӘ былай үҙем тынғыһыҙмын. Үҙемә лә, башҡаларға ла тынғы бирмәй торғанмын. Тик торғанда йәки тик ятҡанда хатта уйлай ҙа алмайым. Бындай тынғыһыҙлыҡ эргәләгеләреңә зыян да ул – беләм. Ял етһә, ҡыҙҙарым: “Әсәй, зинһар, таңдан тороп эш башлама, китап уҡып булһа ла аҙыраҡ ятып тор”, - тип дәғүә белдерәләр. Шунлыҡтан, кис көндәре, ял көндәре буш булмау, өйҙәгеләрҙе ҡаңғыртмау өсөн, өҫтәлмә эштәр алам. Энергиям да урынлы китә, килем яғымды ла яйлай, физик шөғөлдәр башты ла ял иттерә. Ҡыҫҡаһы, шулай.\n- Бөгөн йәмғиәттә һине иң борсоғаны нимә?\n- “Мине был заманда шул борсой” тигәндән заман үҙгәрмәй ул. Бер заманда ла өр-яңы ауырыу ҙа, афәт тә, ҡурҡыныс та барлыҡҡа килмәй. Һәр бер бәлә һәр заманда ла булған һәм буласаҡ. Шунлыҡтан борсоған нәмәләргә фәлсәфәүи ҡарарға тырышам. Әлбиттә, бөтөн негатив күренештәр ҙә тәьҫир итә. Заманымда шундай насарлыҡтар бар, тип, ҡайғырып ултырып булмай бит инде. Иң мөһиме, үҙең шул насарлыҡҡа эйәрмә, балаларыңды эйәртмә, яҡындарыңды арала. Ҡатын-ҡыҙҙың бурысы шунан ғибарәттер, тип уйлайым. Мөмкин тиклем үҙеңде һәм башҡаларҙы ыңғайға көйләү, яҡшыраҡ, изгерәк, әҙәплерәк булыуға ынтылдырыу шарт.\n- Мөғжизәләр булып, яңынан тыуырға яҙһа, тормошоңдоң ҡайһы өлөшөн үҙгәртер инең?\n- Мин бөгөнгө тормошомдан, халәтемдән ҡәнәғәтмен. Әле ысынлап йәнемдең тулы һәм камил сағы. Шунлыҡтан, ғүмеремдең ҡайһы ғына ыҙанын алып ташлаһам да, ошо көнгә һәм торошҡа килеп етә алмаҫ инем кеүек. Бөтөн күргән-кисергәндәрем минең тормош мәктәбенең баҫҡыстары ул. Һәр осраған кеше һәм үтелгән мәл шәхси үҫешемдә кәрәк булған, тимәк. Был үтелгәндәр беҙҙән тормай бит, улар шулай тейеш булған. Һәм киләсәктә лә бары тейеште генә күрәсәкбеҙ, тип уйлайым мин.\n- Әҙәбиәткә яңы аяҡ баҫҡан йәки баҫасаҡ йәштәргә ниндәй теләктәр әйтер инең?\n- Берәүҙе лә әйтеп, өйрәтеп, күрһәтеп яҙыусы итеп булмай. Өйрәтеп һөнәрсе яһап була, оҫта яһап була, кәсепсе яһап була. Һәм яҙғандарыңды берәүгә лә көсләп уҡытып булмай. Ижад һәләте ул һинән-минән һорап килмәй, уҡыусы ла теләгәнен һинән-минән һорап уҡымай. Был бик ирекле һәм бер нәмәгә лә буйһонмай торған донъя, төшөнсәләр ул. Ярҙам, кәңәш һораған йәштәргә һәр ваҡыт теләп ҡул һуҙам, ҡулъяҙмаларын уҡыйым. Ысынлап һәләттәре һиҙелгәндәргә артабан үҫергә булышлыҡ итергә тырышам. Һәләтһеҙҙәргә лә тура әйтәм. Бәлки, шуғалыр ҙа, күптәр һүҙ күтәрмәй. Йәштәр бит улар шундай максималистар. Үкенескә ҡаршы, телде белеп, аңлап, тойоп яҙған йәштәр бик аҙ.\n- Ҡайһы шиғырың “визит карточкаң” кимәлендә күңелеңдә йөрөй йәки һинең асылыңды әйтеп бирә?\n- Шиғыр, тип... мин үҙемде шағирәгә һанамайым. Бер шиғырымды ла яттан белмәйем. Кеше алдында шиғыр уҡымайым да. Шиғырҙар ул минең ҡапыл түгелеп, йомшарып киткән мәлдәрем генә.\n- Бөгөнгө китап уҡыусы тураһында нимә әйтә алаһың?\n- Бөгөнгө уҡыусы шундай һиҙгер, ҡыйыу, дөрөҫлөк талап итә белә торған йәмғиәт ул. Үрҙә әйткәнемсә, уҡыусыны юҡ-бар менән алдаштырып та, көсләп яраттырып та булмай. Ул бөгөн берҙән-бер ирекле судья. Яҙыусыны йәшәтә лә, үлтерә лә ала уҡыусы. Һәр ҡәләм тирбәтеүсенең үҙ уҡыусылары булған кеүек, минең дә уҡыусыларым бар. Улар минең өсөн бик тә ҡәҙерле. Интернеттағы битем аша ла фекерҙәрен, теләктәрен белдереп яҙалар. Барыһын да ишетәм, тыңлайым, яуап бирергә тырышам. Улар мине эшләтеүсе бер көс тә. Әле бөгөн генә берәү һылап-һыйпап тормайынса, ябай ғына итеп: “Битегеҙҙә нисә көн уже быҙау тора, ҡасан яңы нәмә була?” тип тура яҙып ебәргән. Шунан нисек итеп яҙмайһың инде?\n- Миләүшә, ихлас яуаптарың өсөн рәхмәт! Ижад толпарың киләсәктә лә арыу белмәһен, ярһыу булһын!


Павловка һыуһаҡлағысында катер яр буйы ҡоролмаларына бәрелеп бер кеше һәләк булған\nАвария йәкшәмбе төнгө өсөнсө 20 минутта теркәлә. Биш кеше ултырған «Амур-2 Т» катеры юғары тиҙлектә яр буйындағы причалдың иҫке металл ҡоролмаларына килеп бәрелә. Һөҙөмтәлә 29 йәшлек ирҙең ғүмере өҙөлгән, 25 йәшлек ир Өфөнөң 21- се ҡала клиник дауаханаһына оҙатылған.\nФажиғә урынына Рәсәйҙең ғәҙәттән тыш хәлдәр министрлығының төбәк идаралығы ҡотҡарыу хеҙмәте йәлеп ителгән. Әле осраҡ сәбәптәре асыҡлана, тәүге мәғлүмәттәр буйынса, катер водителе һыу объекттарында судно менән идара итеү ҡағиҙәләрен боҙған.\nВалерий Сафронов, Рәсәй ғәҙәттән тыш хәлдәр министрлығының Башҡортостан буйынса баш идаралығы бүлеге етәксеһе: «Катер менән идара итеүсе төндә һыу өҫтөнә метр ярым тирәһе ҡалҡып торған иҫке причалды абайламаған. Һыу буйында күреү мөмкинлеге бер саҡрым менән сикләнһә, ҙур булмаған судноларҙа йөрөү тыйыла. Катерҙағылар ҡағиҙәләрҙе боҙған, улай ғына ла түгел, алкоголле эсемлек ҡулланған булыуҙары ихтимал».\nӘйтергә кәрәк, Павловка һыуһаҡлағысында бындай осраҡ быйыл йәй генә икенсеһе. Тәүгеһе 29 июлдә теркәлгән. Квадроцикл моторлы кәмәгә бәрелеп уның пассажирҙары тән йәрәхәттәре алған. Квадроцикл водителе осраҡ урынынан ҡасҡан, әле уның шәхесен асыҡлау буйынса эш алып барыла.


Зөһрә Рәхмәтуллина: «Милли электрон китапхананың төп маҡсаты — илдең виртуаль уҡыу залын булдырыу» // Сәйәсәт | новости башинформ.рф\nЗөһрә Рәхмәтуллина: «Милли электрон китапхананың төп маҡсаты — илдең виртуаль уҡыу залын булдырыу»\n12:59, 21 апреля 2015 Сәйәсәт\nӨФӨ, 2015 йыл, 21 апрель. /«Башинформ» мәғлүмәт агентлығы, Ғәлиә Нәбиева/.\nРәсәй дәүләт китапханаһында «Китапханалар эше тураһында» закондың Милли электрон китапхана булдырыу өлөшөнә үҙгәрештәр индереү тураһында проект тикшерелде. Кәңәшмәлә Рәсәй Президенты Хакимиәте, Хөкүмәт, федераль министрлыҡ һәм ведомство вәкилдәре, илдәге һәм төбәктәрҙәге төп китапхана етәкселәре ҡатнашты. Ултырышты Башҡортостандан Дәүләт Думаһы депутаты, Мәҙәниәт буйынса комитет рәйесе урынбаҫары һәм «Рәсәй китапханалары» партия проекты етәкселәренең береһе Зөһрә Рәхмәтуллина алып барҙы.\nМилли электрон китапхана булдырыу 2004 йылда Рәсәй дәүләт китапханаһы башланғысы буйынса башлана. Проекттың төп маҡсаты — ҡулланыусыларға интернет аша илдәге китапханаларҙың электрон фондына ирекле һәм бушлай инеүҙе тәьмин иткән милли әһәмиәттәге мәғлүмәт-китапхана системаһын булдырыу. Бөгөнгө көндә Милли электрон китапхананың эшләүе өсөн билдәләнгән норматив база, положение бар. Баҫмаларҙың 1,6 миллион электрон күсермәһе булған фондҡа инеү өсөн 581 виртуаль уҡыу залы тоташтырылған. Әммә илдә Милли электрон китапхананы рәсмиләштереү буйынса закон юҡ.\n— Тикшереүгә тәҡдим ителгән закон проекты Милли электрон китапхананың статусын, ресурстарын барлыҡҡа килтереү принциптарын билдәләй, башҡарма власть органы вәкәләттәре мөһим һәм бик ваҡытлы, — тип иҫәпләй Зөһрә Рәхмәтуллина. — Милли электрон китапхананың төп маҡсаты — илдең ҙур виртуаль уҡыу залын булдырыу.\nӘлеге көндә проектта алты федераль һәм 27 төбәк китапханаһы ҡатнаша. Башҡортостандың Әхмәт-Зәки Вәлиди исемендәге Милли китапханаһы ла тәүгеләрҙән булып ошо системаға ҡушылды. Яҡын арала Милли электрон китапхана Рәсәйҙәге 1000-гә китапхананы селтәргә тоташтырырға ниәтләй.\nБөгөн Башҡортостанда 1700-гә яҡын, шул иҫәптән заманса талаптарға яуап биргән 265 моделле китапхана бар.\nТеги: дәүләт думаһы депутаттары,милли электрон китапхана


Башҡортостан Дәүләт Йыйылышы яҙғы сессияһының тәүге ултырышы 27 ғинуарҙа үтә // Сәйәсәт | новости башинформ.рф\nБашҡортостан Дәүләт Йыйылышы яҙғы сессияһының тәүге ултырышы 27 ғинуарҙа үтә\n15:50, 20 января 2015 Сәйәсәт\nӨФӨ, 2015 йыл, 20 ғинуар. /«Башинформ» мәғлүмәт агентлығы, Арина Рәхимҡолова/.\nБашҡортостан Дәүләт Йыйылышы — Ҡоролтайҙың яҙғы сессиялағы тәүге пленар ултырышы 27 ғинуарҙа үтә. Көн тәртибендә 35-тән ашыу һорау иҫәпләнә. Дәүләт Йыйылышы Рәйесе Константин Толкачев әйтеүенсә, яҙғы сессияла бөтәһе 50-гә яҡын закон проектын ҡарау күҙаллана.\n— Бынан тыш, закон проекттарының көтөлмәгән варианттары булыуы ихтимал, сөнки иҡтисадтағы һәм сәйәсәттәге хәл тиҙ иғтибар итеүҙе талап итә, — тип өҫтәне парламент спикеры. — Хәлдәр йыш үҙгәреп тора, закондар дөрөҫ ҡарар ҡабул итеү өсөн ҡаршылыҡ булырға тейеш түгел. Бюджетта ла үҙгәрештәр булыр, моғайын.\nКиләһе ултырышта икенсе уҡыуҙа депутаттар «Географик объекттарға атама биреү йәки үҙгәртеү тураһында тәҡдимдәр хаҡында халыҡ фекерен иҫәпкә алыу, мәғлүмәт биреү һәм асыҡлау тәртибе тураһында» Закон проектын ҡараясаҡ. Новелла географик объекттарға атама биреү тураһында тәҡдимдәрҙең йөкмәткеһенә талаптар, шулай уҡ документтар исемлеген билдәләргә тәҡдим итә. Федераль ҡануниәткә ярашлы, Рәсәй субъекттарының дәүләт власы органдары географик объекттарға атамалар биреү тураһында тәҡдимдәрҙе ҡарағанда халыҡ фекерен иҫәпкә алырға, сығымдар хаҡында мәғлүмәт бирергә тейеш.\nБеренсе уҡыуҙа «Башҡортостан Республикаһында торлаҡ мөнәсәбәттәрен көйләү тураһында» Башҡортостан Республикаһы Законына үҙгәрештәр индереү тураһында» инициатива ҡараласаҡ. Төҙәтмәләр ағымдағы йылдың 1 мартынан көсөнә инәсәк федераль ер ҡануниәтендәге үҙгәрештәргә бәйле. Улар социаль торлаҡ төҙөлөшөн үҫтереүгә йүнәлтелгән. Рәсәй Федерацияһының Ер кодексына төҙәтмәләр индереүҙе Башҡортостан парламентарийҙары башланы. Үҙгәрештәргә ярашлы, муниципаль һәм дәүләт милкендә булған ер участкалары торлаҡ төҙөлөшө маҡсатында булдырылған коммерция булмаған ойошмаларға бушлай файҙаланыуға бирелеүе мөмкин.\n«Мәҙәниәт тураһында», «Мәғариф тураһында» һәм «Башҡортостан Республикаһында граждандарҙың һаулығын һаҡлау» республика закондарына төҙәтмәләр индереүҙе күҙ уңында тотҡан республика закондарының өс проекты ошо өлкәләрҙә хеҙмәт күрһәтеү сифатына бойондороҡһоҙ баһа үткәреүҙе ойоштороуға бәйле.\nБынан тыш, көн тәртибенә «Башҡортостан Республикаһында ауыл хужалығы тәғәйенләнешендәге ерҙәрҙең уңдырышлылығы тураһында» парламент тыңлауҙарын үткәреү мәсьәләһе индерелгән.


Письма читателей газеты Йэшлек » Страница 9\nГазета "Йәшлек" » Махсус бит » Письма » Страница 9\nҺоҡланырлыҡ йәшәү өлгөһө\nМахсус бит / Письма // 20-11-2012, 13:07\nӘбйәлил районында 88 йәшен тултырған Нәзифә һәм Ибраһим Аҡбулатовтар 67 йыл бергә татыу ғүмер кисерә\nАта-әсәһе үлеп киткәс, Ғәбитулла, Ибраһим, Ғәбдинур үҙҙәре генә донъя көтә. Һуғыш башланыу менән Ғәбитулла ил азатлығын һаҡларға китә. 1942 йылда ҡустылары уның һуғышта хәбәрһеҙ юғалыуы хаҡында «ҡара ҡағыҙ» ала. Бер нисә айҙан, 1943 йылдың ғинуарында, ғәрип ҡустыһын яңғыҙ ҡалдырып, Ибраһим да армияға алына....\nМахсус бит / Письма // 14-09-2012, 11:53\nБорон-борондан беҙҙең яҡтарҙа йылҡысылыҡ менән шөғөлләнгәндәр. Миһран олатайыбыҙҙың да бер нисә өйөр йылҡыһы булған. Ғаиләһе йылҡы ите менән туҡланып, ҡымыҙ эсеп көн күргән. Килгән ҡунаҡтарҙы ла шул уҡ аҙыҡтар менән һыйлағандар. Уның аттарын малайҙары менән бергә ҡарашырға ағайҙың улы ла килер булған. Шәкир Яздан улы Язданов йәш сағынан уҡ ат яратҡан, заманында бик етеҙ һыбайлы булған.\nҺуғышта ла ул атлылар полкында хеҙмәт итә. Ворошилов исемендәге 20-се полктың ҡылыссылар взводы командиры була. Взводтар араһында ат сабыштары, төрлө күнекмәләр үтергә тейеш булалар. Бындай ярыштарҙа Шәкир Яздан улы үрнәк күрһәтә. Һөйләп тораһы ла юҡ, ул оҫта һыбайлы була.\nШахматҡа ҡасан иғтибар булыр?\nМахсус бит / Письма // 31-08-2012, 11:17\n«Шахмат − кешелек уйлап тапҡан иң яҡшы, иң мауыҡтырғыс уйын бит», − тип тә өҫтәй ул. Эйе, шахмат − уйын, спорт, сәнғәт һәм фән был төбәктекеләр.\nСибай ҡалаһында быны аңлаусылар байтаҡ. Тик уйын кимәле бер күтәрелә, бер төшә.\nШахмат һөйөүселәргә күп тә кәрәкмәй. Сығым да ҙур түгел. Бер һәйбәт кенә бүлмә, өҫтәл-ултырғыстар, шахмат, сәғәт булһа етә.\nСибайҙа шахмат клубы ҡала буйлап күсеп тик йөрөй. Һуңғыһы бәләкәйерәк бүлмәлә урынлашты. Йортта бәҙрәф юҡ. Шахматтар Нух заманыныҡы, сәғәттәр ҙә алама ғына. Ҡайҙа ул электрон сәғәттәр?...\nБәхет – кешеләргә бәхет килтереү\nМахсус бит / Письма // 10-07-2012, 12:38\nХеҙмәт менән ғүмер итеү – иң ҙур бәхет донъяла!\nКешеләрҙең сәләмәтлеген нығытыуға ғүмерҙәрен бағышлап, ошо һөнәргә тоғро хеҙмәт итеүсе табиптар, һис шикһеҙ, һоҡланыу уята.\nШундай иҫ киткес аҡ халатлылар рәтенә үҙебеҙҙең ауылдашыбыҙ Альбина Вилданованы ҡуйһам, һис яңылышмамын. Сөнки ул – 40 йылға яҡын ғүмерен яратҡан һөнәренә арнап, ауылдаштарының ихтирамын яулаған хеҙмәт ветераны....\nБеҙҙең хаҡта хәстәрлек күргәндәре өсөн рәхмәт\nБеҙҙең, һуғыш балаларының, бала сағы һәм һуғыштан һуңғы йылдарҙағы үҫмер мәле бик ауыр тормошта үтте. Шуға ла күптәребеҙҙең һаулығы ныҡ ҡаҡшаған. Быйыл улым Ишбулат, киленебеҙ Айгөл Рафаэль ҡыҙы тормош иптәшем менән икебеҙҙең 70 йәшебеҙгә Йоматау шифаханаһына юллама алып биреп, ял итеп, дауаланып ҡайтығыҙ, тип оҙатты....\nБеҙҙең дә өлөшөбөҙ бар\nМахсус бит / Письма // 10-07-2012, 12:37\nйәки Һуғыш балалары льготаларға лайыҡ\nБөйөк Ватан һуғышы тамамланыуға 67 йыл тулды. Һуғыш яланында йөрөп ҡайтыусылар ҙа йылдан-йыл кәмей. Кәмей генә түгел, ә бөтөп бара. Беҙҙең Белорет районының Инйәр ауыл советында улар өсәү генә ҡалған. Тыл батырҙары әлегә әҙ генә күберәк....\nСәләхте мин белә инем…\nМахсус бит / Письма // 29-06-2012, 11:56\nҺеҙҙең баҫмағыҙҙа («Йәшлек», N38, 18 май) Зөлфирә Ҡаҙаҡбаеваның Сабырйән Яңыбай улы Көҫәпҡолов тураһындаағы мәҡәләһен уҡып, уның Сәләх исемле етем малайҙы бик белгеһе килгәнен белгәс, уның тураһында белгәндәремде һеҙҙең гәзит аша еткерергә булдым. Мин 1940 йылда тыуғанмын. Яңылышмаһам, уның фамилияһын беҙ, малайҙар, белмәнек, шулай ҙа шул Сәләхтер тип уйлайым. Әбйәлил районының Хәлил ауылында тыуып, әрме хеҙмәтенә тиклем ас-яланғас уҡып, ялан аяҡ йүгереп йөрөгән саҡтар ҙа иҫемә төштө. Беҙҙең йорт Дарыулы йылғаһы аша һалынған күпер эргәһендә икенсе өй булды....\nМахсус бит / Письма // 29-06-2012, 11:55\nБашҡортостанға килеп, йәйге ялды хозур тәбиғәт ҡосағында үткәрергә теләүселәр байтаҡ. Республикабыҙҙа сит ил ҡунаҡтары ла өҙөлмәй. Төркиәнән килгән Ураллылар ғаиләһенең иһә килеү маҡсаты бөтөнләй икенсе ине. Улар Башҡортостанда тыуып үҫеп, төрлө юлдар үткәндән һуң Төркиәлә төпләнгән аталары Әхмәт Ураллының туғандарын эҙләп килеп сыҡҡайны (был турала гәзитебеҙҙең 45-се һанында яҙғайныҡ инде)....\nШаһиттарҙың ниндәй хоҡуҡтары бар?\nМахсус бит / Письма // 25-06-2011, 15:58\nРФ Енәйәт-процессуаль кодексының 56-сы статьяһында шаһиттарҙың хоҡуҡтары аныҡ билдәләнгән. Уға ярашлы рәүештә, енәйәт эшен тикшереүгә һәм хәл итеүгә әһәмиәте булған ниндәй ҙә булһа хәл-ваҡиғалар билдәле булһа, күрһәтмәләр биреү өсөн саҡырылған кеше шаһит тип иҫәпләнә. Шаһит үҙенә, тормош иптәшенә, башҡа туғандарына (ата-әсәһе, балалары, уллыҡҡа алыусылары, ир һәм ҡыҙ туғандары, бабайы, инәһе, ейәндәре) ҡаршы күрһәтмә биреүҙән баш тартырға хоҡуҡлы....\nМахсус бит / Письма // 25-06-2011, 14:10\nҠатыным менән айЫрылғандан һуң баламды үҙемдә ҡалдыра аламмы?\nМиңә хыянат иткәне өсөн ҡатыным менән айырылышырға теләйем. Баламды үҙемдә тәрбиәгә ҡалдыра аламмы? Илдар.Балаҡатай районы.\nҠатынығыҙҙың икенсе кеше менән йөрөүе балағыҙҙы үҙегеҙҙең янда ҡалдырыу өсөн бер ниндәй ҙә дәлил түгел. Әгәр ҙә әсә үҙенең әсәлек бурысын үтәүҙән баш тарта, бала менән тупаҫ мөғәмәлә итә икән, суд баланы атаһы тәрбиәһендә ҡалдыра ала....\nАртҡа 1 ... 4 5 6 7 8 9 10 11 12 13 Алға


90 йәштә лә күҙҙәрендә дәрт бар\n16 Ноябрь 2018, 19:01\nБыйыл 90 йәштәрен билдәләүсе тыл хеҙмәтсәндәре араһында Оло Ыҡтамаҡ ауылынан үҙе редакцияға гәзит алырға йөрөүсе Дания Фәт-ҡуллина ла бар.\nУл Туймазы районының Бишҡурай ауылында тыуған. Яҙмышы һуғыш һәм һуғыштан һуңғы ул ауыр заманда йәшәгән күп кешеләрҙең яҙмышы менән оҡшаш.\n– Һуғыш йылдарында беҙ-ҙең ғаилә Ишәле ауылына күсеп килде. Ул ваҡытта беҙҙең атай-әсәйгә был яҡтарҙа буш ятҡан ерҙәр күп, тип әйткәндәр. Шуның менән бәйле, ауылыбыҙҙан 12 ғаилә һыйырҙарын егеп юлға сығып китте. Юлда килгәндә ауылдарҙа ҡунырға туҡтайбыҙ. Кешеләр беҙгә мәрхәмәтле булды, ҡунып сығырға өйҙәренә кертәләр ине, – тип иҫенә төшөрә Дания Солтангәрәй ҡыҙы.\nГероинябыҙ Теләш мәктәбендә ете класс тамамлаған. Әүәл трахома тигән күҙ ауырыуы киң таралған булған. Шуға күрә район дауаханаһы нигеҙендә трахома сестралары әҙерләү ойошторола. Дания Солтангәрәй ҡыҙы алты айлыҡ курс үтә һәм һигеҙ йыл самаһы Ишәле һәм Йонос ауылдарында трахома сестраһы булып эшләй. Шунан һуң хаҡлы ялға сыҡҡансы балалар шифаханаһында бала ҡараусы, ашнаҡсы һәм келәт мөдире вазифаларында хеҙмәт итә.\nҮҙ ғүмеренә шофер булып эшләгән ире Вәрис Төхвәт улы менән өс бала тәрбиәләп үҫтергәндәр.\nБөгөн Дания Солтангәрәй ҡыҙы өс ейәне һәм бер бүләһенең уңыштарына ҡыуанып йәшәй. Балалары хужалыҡ буйынса ярҙам итә, уның тураһында хәстәрлек күрәләр, ҡарайҙар. Ейәндәре лә онотмай: киләләр, аралашалар, иғтибар-ҙарына солғайҙар. 90 йәшлек ҡатын үҙе лә ҡартлыҡҡа бирешмәй. Ул үҙен яҡшы тоя, тормошҡа оптимизм менән ҡарай, район яңылыҡтары менән ҡыҙыҡһына, ижади сараларға йөрөй. Тыуған көнөндә уны билдәле яҡташыбыҙ, мультиинструменталист Заһир Зәйнетдинов сәхнәнән ҡотлай.\nОҙон ғүмерле булыуының серен Дания Солтангәрәй ҡыҙы тыныс һәм хәрәкәтсән булыу- ҙа тип иҫәпләй. Бала һәм үҫмер сағы ауыр булыуына ҡарамаҫтан, юбиляр изгелекле, йомшаҡ күңелле һәм яҡты кеше булып ҡала.


Көмөш тәңкәләр » Журнал\nЖурнал для детей » Журнал тураһында » Авторҙар » Көмөш тәңкәләр\nБаҫылды : 7-05-2014, 14:53 |\nРубрика: Авторҙар / Тәүфиҡ дәресе\nИсеме: Көмөш тәңкәләр\nАвторҙар / Тәүфиҡ дәресе\nМинең ике апайым бар. Ҙуры — Әлфиә, икенсеһе — Әлиә. Бер көн Әлфиә апайым беҙгә утыҙ биш тинлек аҡса бирҙе лә тәмлекәстәр алырға ҡушты. Минең магазинға тәүге тапҡыр килеүем. Тышта эҫе, ә унда һалҡынса, рәхәт. Кәштәләрҙәге әйберҙәргә ҡарап, иҫем китеп торам. Әлиә апайым һатыусыға көмөш һәм баҡыр тәңкәләрҙе һуҙҙы. Бер устай «кис-кис» тигән ирис кәнфит, байтаҡ ҡына печенье килде. Минең күҙем дүрт булды. Бәләкәй генә көмөш тәңкәләргә күпме ниғмәттәр алырға була! Яйын табып:\n— Әлфиә апайым ул утыҙ биш тинде ҡайҙан алды икән? — тип һораным.\n— Иҙән йыуғанда карауат аҫтынан тапҡан.\n— Улайһа, мин бөгөн иҙән йыуам!\n— Ярай, бик һәйбәт!\nМин тасҡа һыу алып, эшкә керештем. Карауат аҫтына инеп, һәр мөйөшөн тикшереп сыҡтым. Бәлки, көмөш һәм баҡыр тәңкәләр иң төптә яталыр?Ләкин ул табылманы.\n— Апай, иҙәнде йыуып бөттөм, ә аҡса тапманым, — тим, ҡайғырып. — Ә карауат аҫтына уларҙы кем һала?\nАпайым хәйләкәр йылмая. Күҙен ҡыҫа биреп:\n— Атайҙың салбар кеҫәһендә күп. Уларҙың сыңлап-сыңлап киткәнен ишеткәнең юҡмы ни?\nМин бөтөнләй шаҡ ҡаттым.\n— Юҡ, — тим.\n— Ул йоҡлар алдынан салбарын сисеп, ултырғысҡа һала. Шунда сылтырағаны ишетелә. Кейенгән саҡта, кеҫәһендәге аҡсалары төшөп китеп, карауат аҫтына ла тәгәрәй, — ти апайым.\nКисәге тәмлекәстәрҙең тәме һаман да минең тел осонда тора кеүек! Барыһы ла йоҡлап бөткәс, карауат эргәһенә барып, атайымдың салбарын ҡулыма алып та өлгөрмәнем, тәңкәләр сыңлап иҙәнгә ҡойола башланы. Гүйә улар:\n— Урлашырға ярама-айй! – тип иҙән буйлап тәгәрәнеләр. Тауышҡа атайым уянды. Мин, шаңҡып, урынымда ҡатып тора инем, ул башын ҡалҡытты ла:\n— Бар, йоҡла, бында ни эшләп тораһың? – тине аптырап. Шунан ғына миңә йән инде. Нисек урыныма барып ятҡанымды һиҙмәй ҙә ҡалдым.\nҺабаҡ булды миңә: урлашыу башҡаса уйыма ла инеп сыҡмай!


Эфирҙа – хит-парад » "Йәшлек" гәзите\nГазета "Йәшлек" » Медиа » Эфирҙа – хит-парад\nҺәр һөнәр эйәһенә яратҡан эшендә уңыш яулау шатлыҡ, ҡыуаныс килтерә. Сәхнә, сәнғәт кешеләренә иһә тамашасы һөйөүен яулау – бәхет. “Юлдаш” радиоһының хиттар парадында ҡатнашып, еңеү яулау ҙа йырсылар өсөн бик уңышлы мәл. Хит-парадта ошондай бәхетле минуттар өсөн ай һайын ете йырсы ижади бәйгегә сыға. Был проект ижад менән әүҙем шөғөлләнгән профессиональ йырсыларҙы, яҙмалары “Юлдаш” радиоһы фондына комиссия аша ҡабул ителгән һәләтле үҙешмәкәр башҡарыусыларҙың йырҙарын популярлаштырыуҙы маҡсат итеп ҡуя.\nТыңлаусылар даими тауыш бирә бара, һәр йома 22 сәғәттә аҙна һөҙөмтәләре иғлан ителә. Тауыштарҙы “Юлдаш” сайтына инеп юлларға мөмкин. Йыл аҙағында тәүге урындарҙа булған йырсыларҙы баш ҡалабыҙҙағы иң матур концерт залдарының береһенә йыйып, гала-концерт ойошторола, еңеүселәргә махсус статуэткалар һәм иҫтәлекле бүләктәр тапшырыла. Быйыл февралдә тәүге урынға – Ришат Төхвәтуллин, мартта – Фәриҙә Ғаззалова, апрелдә – Альбина Килдейәрова һәм майҙа, 5 меңгә яҡын тауыш йыйып, популяр йырсы Радик Юлъяҡшин сыҡты. Киләһе айҙарҙа ла хит-парад ҡыҙыу булмаҡсы, уны һеҙ Юлдашфм.ру сайтында күҙәтеп бара алаһығыҙ һәм тауыш биреп баһаларға ла онотмағыҙ.\nӘйткәндәй, хит-парадҡа креатив, үҙенсәлекле исем табыу мәсьәләһе һаман да асыҡ ҡала һәм шулай уҡ киләсәктә тауыш биреүҙең тағы ла уңайлыраҡ ысулдары уйланыла. Радио тыңлаусыларҙың һәм хит-парадта ҡатнашҡан йырсыларҙың иғтибарын тағы ла шуға йүнәлтке килә: тапшырыу эфирға яҙма килеш сыға, тауыштарҙы һәр йома 14 сәғәткә тиклем ҡабул итәбеҙ, ә инде 22 сәғәттә һөҙөмтәләр иғлан ителә.\nСығыу ваҡыты 9-06-2016, 16:18 | Ҡаранылар: 514


Медиа-берләшмәләр һайлау алдынан уҡырға төшә // Сәйәсәт | новости башинформ.рф\nМедиа-берләшмәләр һайлау алдынан уҡырға төшә\n10:46, 24 августа 2010 Сәйәсәт\nКөҙгө һайлауҙар алдынан РФ Үҙәк һайлау комиссияһы һайлау ойоштороусыларға һәм масс-медиа вәкилдәренә уҡыуҙар ойоштора.\nБашҡортостан Республикаһы Үҙәк һайлау комиссияһынан хәбәр итеүҙәренсә, дәрестәр 7-28 сентябрҙә аҙна һайын конференция режимында үткәреләсәк. Уҡыу программаһы һайлау процесын ойоштороуға ҡағылышлы бихисап көнүҙәк мәсьәләләрҙе үҙ эсенә ала. Улар иҫәбендә — һайлауҙарҙа йәмәғәт контроле, законһыҙ һайлау технологиялары менән көрәш, һайлау ҡануниәтен боҙған өсөн киң мәғлүмәт саралары вәкилдәренең яуаплылығы.\nСеминарға әҙерлек Башҡортостан Республикаһының Элемтә һәм киң коммуникациялар министрлығы менән берлектә алып барыла.\nТеги: һайлау, киң мәғлүмәт саралары


«Инвестиция сәғәтендә» 7 мең баш малға иҫәпләнгән һөт комплексы проекты раҫланды\n24 ғинуарҙа Республика Йортонда Башҡортостан Башлығы вазифаһын ваҡытлыса башҡарыусы Радий Хәбиров инвесторҙар менән осрашты. “Инвестиция сәғәте” форматындағы кәңәшмәлә Республика Хөкүмәте ағзалары, профилле министрлыҡ һәм ведомство етәкселәре, район-ҡала хакимиәте башлыҡтары ҡатнашты.\nБыл юлы ауыл хужалығы, аҙыҡ-түлек етештереү, Өфөлә технопарк һәм келәт комплексын киңәйтеүгә бәйле инвестиция проекттары тәҡдим ителде.\nКушнаренко районында төҙөлөр тип күҙалланған, 7000 баш эре мөгөҙлө малға иҫәпләнгән һөт комплексы проекты айырым ҡаралды. “Башкир-Молоко” яуаплылығы сикләнгән йәмғиәт генераль директоры Кирилл Ершов әйтеүенсә, комплекс үҙ эсенә ике ферма һәм мал аҙығы етештереү цехын ала. Комплекс ҡеүәте – йылына 75 мең тонна һөт. Инвестиция күләме – 9,6 млрд һум. Комплекс проектҡа ярашлы тулы ҡеүәткә эшләй башлағас, мал аҙығы етештереү үҙәге заманса рацион менән республика фермер хужалыҡтарын да тәьмин итә аласаҡ.\n–Төбәктә сифатлы һөткә ҡытлыҡ барлығын иҫәпкә алып, был проектҡа тоҡомло мал йәлеп итеп, иң яҡшы заманса технологияларға нигеҙләнеп эшләргә теләйбеҙ, –тине Кирилл Ершов.\nБашҡортостан Хөкүмәте Премьер-министры – Ауыл хужалығы министры вазифаһын башҡарыусы Илшат Фазрахманов ошондай ҙур проекттар, артабан үҙ артынан һөт эшкәртеү тармағы инвесторҙарын да республикаға йәлеп итә. Бер-нисә фирма Башҡортостанға килергә теләк белдерҙе лә инде, тине.\n–Был проект беҙҙе ҡыҙыҡһындыра, шуға ла үҙебеҙҙең яҡтан тейешле ярҙамды күрһәтергә тырышасаҡбыҙ, – тигән фекерен белдерҙе Радий Хәбиров.\nТоҡомло мал һатып алыу һәм аҙыҡ етештереү цехын төҙөү буйынса сығымдарҙың бер өлөшө әле эшләп килгән Ауыл хужалығы комплексына ярҙам программаһы сиктәрендә ҡайтарылыр, шулай уҡ инженер инфраструктура төҙөлөшө буйынса ярҙам күрһәтелер, һалым ташламалары ҡаралыр, тип күҙаллана.


Күҙҙәр яҡшы күрһен өсөн...\n13 Май , 16:45\nКомпьютер артында оҙаҡ эшләгәндә күҙҙәр арый, уларҙы һаҡлау саралары күрелмәһә, күреү һәләте кәмей. Тәҡдим ителгән ризыҡтарҙы көндәлек менюға индерһәгеҙ, күҙҙәрегеҙҙең яҡшыраҡ күреүен, тиҙ талмауын тойорһоғоҙ.\nИртәнге аш. Ҡырғыстан үткәрелгән ике сей кишергә бер аш ҡалағы әстерхан сәтләүеге, ҡаймаҡ ҡушып бутарға. Был йәшелсәлә каротин күп. Ул күҙҙе нығыта, күрәғарашлыҡты дауалай, «тауыҡ күҙ» (эңерҙә насар күреү) сире менән яфаланыусыларға ярҙам итә.\nТөшкө аш. Оҙонсалап туралған кәбеҫтәне быҡтырғас, уға 100 грамм ҡаймаҡ, ҡырғыстан үткәрелгән сыр, туралған укроп ҡушып, 10 минут самаһы талғын утта тоталар. Кәбеҫтәләге аминокислоталар, витаминдар, минераль матдәләр күҙ сәләмәтлегенә яҡшы йоғонто яһай. Компьютерҙа оҙаҡ эшләүселәргә был йәшелсәне йышыраҡ ашарға кәрәк.\nТөшкөлөктән һуң аш. Орлоғо алынған өс алманы, бер аш ҡалағы йөҙөм һәм әстерхан сәтләүеген табаға һалып, өҫтөнә бал ҡойоп, һыу өҫтәп, духовкала бешерәләр. Алма көндәлек рационға инергә тейеш: унда организмға кәрәкле матдәләр күп. Ул күҙ тамырҙарын да нығыта.\nКиске аш. Ике помидор, бер татлы борос, 200 грамм кәбеҫтә, һуған, петрушканы турап, көнбағыш майы һалып бутарға, тәменсә тоҙ өҫтәргә. Был салатта А, Е, С витаминдары күп. Улар күҙҙәрҙе ультрафиолет нурҙарынан һаҡлай, ҡан әйләнешен яҡшырта, кислород менән байыта.\nСығанаҡ: «Башҡортостан календары».


Радий Хәбиров Башҡорт ихаталары программаһы үтәлеше менән ҡәнәғәт түгел | ГТРК «Башкортостан» — Новости Уфы и РБ\n19 ноября 2019 — 20:35 ГТРК «Башкортостан»\nБашҡортостанда инвестициялар күләме 15 процентҡа артҡан, ә үлем осраҡтары кәмегән. Хөкүмәттәге оператив кәңәшмәлә Радий Хәбиров йылдың 9 ай күрһәткестәрен барланы. Ә “Башҡорт ихаталары” программаһы үтәлешен тәнҡиткә тотто төбәк етәксеһе. Оператив кәңәшмәне асып Радий Хәбиров 9 ай һөҙөмтәләрен барлап сыҡты. Һөйөнөр күрһәткестәр төп капиталға инвестициялар йәлеп итеүҙә – 115 процент. Бурыс алдағы йылдарҙа темпты кәметмәҫкә, йыл һайын 10 процентҡа арттарып барырға. Йыл башынан 1 миллион 700 мең квадрат метр торлаҡ файҙаланыуға тапшырыдған, былтырғынан 6 ярым процентҡа күберәк. Ил Президентының Май указдарында билдәләнгән төп бурыстарҙың береһе үлем осраҡтарын кәметеүҙә лә тәүге яҡшы һөҙөмтәләр бар. Һуңғыһына Радий Хәбиров тағы ла бер тапҡыр иғтибар итергә саҡырҙы. Мәҫәлән, яңы йыл байрамдарында алкоголь ҡулланыуҙы кәметеү маҡсат.\nБыны спитрлы эсемлктәр һатыуҙы өлөшләтә сикләү менән бер рәттән каникулдар ваҡытында халыҡты мәҙәни һәм спорт сараларына йәлеп итеү аша башҡарыу күҙаллана. Оператив кәңәшмәнең көн тәртибенә сығарылған темаларҙан “Башҡорт ихаталары” программаһы үтәлеше иғтибарға лайыҡ. Ҡайһы бер райондарҙа төҙөкләндереү эштәренең декабргә тиклем һуҙылыуында район башлыҡтары ғәйепле тине Радий Хәбиров. Төҙөкләндерелгән 107 ихатаны тикшергәндән һуң 30 процентында ғына эштәр урын-еренә еткереп башҡарылыуы асыҡланған. Республикала был эш менән шөғөлләнгән намыҫлы компаниялар етешмәүе күҙгә салына тиелде ултырышта. Бөтә етешһеҙлектәр төҙөүселәр иҫәбенә яңыртыласаҡ. Медицина белгестәренә ҡытлыҡ мәсьәләһе лә ыңғай хәл ителә тине Һаулыҡ һаҡлау министры Максим Забелин. Тармаҡҡа быйыл 371 яңы белгес өҫтәлеп килгән. Республика үҙ сиратында быға тиклем “Ауыл табибы” һәм “Ауыл фельдшеры” программалары буйынса дәүләт ярҙамын ала алмаған белгестәргә миллиондар таратып бирҙе. 1 мең тирәһе студент һәм 440 ординатор ай һайын 5 һәм 8 мең һум өҫтәмә стипендия ала. Тик уҡыуҙы тамамлағас улар мотлаҡ республика һаулыҡ һаҡлау учреждениеларына эшкә ҡайтырға тейеш.\nБюджет аҡсаларын һөҙөмтәһеҙ файҙаланыу осрағы Ҡырымдағы Юбилейный шифаханаһыда асыҡланған. Башҡортостан ҡарамағына тапшырылған учреждениены төҙөкләндереүгә ярты миллиард аҡса бүленгәйне. Әммә етәкселек суммаларҙың бихисап өлөшөн тәләфләгән. Быға бәйле Радий Хәбиров ризаһыҙлығын белдерҙе. Һөҙөмтәлелекте Радий Хәбиров төрлө төбәктәр һәм илдәр буйлап эшлекле сараларға йөрөргә яратҡан чиновниктарҙан да талап итә. Улар ниндәй килешеүҙәр алып ҡайтҡаны хаҡында отчет бирергә бурыслы. Республикала үткән сараларҙың шулай уҡ файҙаһы баһаланасаҡ. Быларҙың барыһы ла 2020 йылға Башҡортостандың эшлекле көндәлегендә нығытылған.


Башҡортостанда матбуғат сараларында Әҙәбиәт йылын иң яҡшы яҡтыртыуға конкурс иғлан ителде // Мәҙәниәт | новости башинформ.рф\nБашҡортостанда матбуғат сараларында Әҙәбиәт йылын иң яҡшы яҡтыртыуға конкурс иғлан ителде\n11:48, 10 марта 2015 Мәҙәниәт\nБашҡортостанда республиканың киң мәғлүмәт сараларында Әҙәбиәт йылын иң яҡшы яҡтыртыуға конкурс иғлан ителде.\nУның маҡсаты — баҫма һәм электрон киң мәғүмәт сараларын Рәсәйҙә һәм Башҡортостанда Әҙәбиәт йылын уҙғарыуҙы яҡтыртыуға, йәмғиәтте әҙәбиәткә, китап уҡыуға йәлеп итеү.\nКонкурс тураһында положение, ҡатнашыу өсөн заявка Башҡортостан Матбуғат һәм киң мәғлүмәт саралары агентлығының рәсми сайтында, республика Журналистар союзы сайтында баҫылған.\nБәйгелә республика, ҡала, район, берләштерелгән гәзит, журнал редакциялары, телевидение, радио, электрон мәғлүмәт сараларының ижади коллективтары һәм айырым авторҙар ҡатнаша ала. Конкурсҡа 2015 йылдың 1 ғинуарынан ағымдағы йылдың 1 ноябренә тиклем баҫылған материалдар тәҡдим ителә. Эштәрҙең һаны сикләнмәй.\nБеренсе, икенсе, өсөнсө дәрәжә лауреаттары республика баҫма киң мәғлүмәт саралары (гәзит-журналдар), ҡала, берләштерелгән һәм район баҫма киң мәғлүмәт саралары, электрон матбуғат саралары (интернет, телевидение, радио) номинациялары буйынса бүләкләнәсәк. Материалдар 2015 йылдың 10 ноябренә ҡәҙәр ҡабул ителә. Адресы: 450077, Өфө ҡалаһы, Киров урамы, 45, 413/1-се бүлмә. Телефон (347) 218-07-72.\nКонкурстың ойоштороусылары — Башҡортостан Матбуғат һәм киң мәғлүмәт саралары агентлығы, Журналистар союзы.\nТеги: әҙәбиәт йылы,киң мәғлүмәт саралары конкурсы


Ҡымыҙ байрамы » Табын\n20 августа 2018 йыл | Йәмғиәт\nӨфөләрҙең популяр ялитеү урынында — Яҡутов исемендәге паркта Башҡортостандың төрлө райондарынан 13-тән ашыу ҡымыҙ етештереүсе үҙ продуцкцияһын тәҡдим итте. Фестивалгә бөтәһе 5 тоннанан ашыу шифалы эсемлек килтерҙеләр, тип хәбәр иттеләр Өфө ҡалаһының Совет районы хакимиәтенән.\nӨфө халҡы ҙур теләк менән ҡымыҙҙың төрлө төрҙәрен тәмләп ҡараны һәм «Ҡымыҙ» тигән яҙыу янында фотоға төштө.\nШулай бында бал, сувенирҙар һәм милли ризыҡтар тәҡдим ителде, «Башҡортостанда ҡымыҙ һәм ҡымыҙ менән дауаланыу тарихы» фотокүргәҙмәһе эшләне, артистарҙың сығыштарын күрергә мөмкин ине, уйын-конкурстар ҙа ойошторолдо.\nҠымыҙ – Башҡортостандың төп гастрономик брендтарының береһе. Аҡ төҫтәге әскелтем эсемлекте юҡҡа ғына «батырҙар» эсемлеге тип атамайҙар – ул йәнгә рәхәт, тәнгә сихәт бирә һәм дауалау үҙенсәлектәренә эйә. Ҡымыҙ ашҡаҙан һутының сифатын, матдәләр алмашыныуын, йөрәк-ҡан тамырҙары системаһы эшмәкәрлеген яҡшырта, холестерин кимәлен тигеҙләй һәм башҡалар.


Һин Секс Уйын – Уйын Һин Порно Ххх\nБыл Уйын Серҙәренә Һин Енси Төҙөү Камасутра\nХәҙер һин шулай һы популяр булған Интернет. Бөтә төп секс-һин порно һәүәҫкәр канал күрһәтә, был ҡала һәм бөтә донъяла буласаҡ без ума. Сексуальный красотки беҙ бөтә һиндостан йәш күҙәтергә яратам, һәм ул үҙенә ҙур теләк менән егет сабып вожделение ағзаһы була. Әммә беҙ шулай уҡ сабый тыуҙыра Дезь ҡайнар яратып, кәрәк саҡта беҙ ниндәйҙер милф-байрамдың менән пума, иреңде яратырға һәм улар малай үҙенең йәш ағзалары пожирать ағзалары үҙ-уйынсыҡ. Сөнки башҡа һиңә донъяла һәм аҡыл менән енси мажараларҙы, хәл ише уйын өлкәндәр өсөн бөтөн индустрияһы биләй., Был ғына түгел, ә һин эшләйһең һәм күп уйын булды, ул был уйын беҙҙең йүнселдәргә урынлаштырҙыҡ. Һәм беҙ һиңә барлыҡ был коллекция йыйыу һы көнсығыш уйынын сексуаль, шунда һеҙҙең өсөн интерактив ысулдарын һәм өлкәндәр күңелен яулап алалар наслаждаться, был һеҙҙең кончать сәбәптәр күп ул, йәнә һәм йәнә әйләнеп ҡайта һәм шулай уҡ сәбәп, һеҙ хис ҡуҙында.\nБөтә уйындарын, сайттарын ул. беҙ был тәҡдим, һеҙгә бушлай киләсәк. Беҙ һеҙҙе бер ҡасан да беҙҙең платформаға теркәү һорап, йәки һеҙ беркасан ла һис бер нәмәгә ҡуймау һәм скачивать кәрәк. Был сайтта һеҙ аласаһы инеү уникаль коллекция бары тик яҡшы уйланылған порноигр асыу, шулай уҡ уларҙың функциялары күп интерактивты һеҙгә тәҡдим итәм, башҡа уйынсы менән уртаклашырга һеҙҙең барлыҡ мөмкинлектәр үҙ хыялдар, фантазия уларҙы наслаждайся һин беҙҙең сайтта., Форум бүлегендә аңлатма алырға була һәм беҙ, һин унда нисек порно һөйөүселәр, бөтә донъя уйындары тураһында фекере менән уртаҡлашты һәм үҙе тураһында һөйләне һәм хатта егет, һин улар менән реаль тормошта цыпочки кисерә.\nИндеецтар-Яҡ Уйынын Сексуаль Эшләй Башланы.\nҺеҙ ишетеү һәйбәт булһа, һин нимә эшләр беҙҙең сайты эшләй күпселек уйындар, ысынлап та, һәм улар өсөн ойошторолдо, улар өсөн фантазияһы тураһында цыпочки ҡәнәғәтләндереү кеүек, улар илдән булды, сөнки беҙҙең ҡатын-ҡыҙҙың фантазияһы һәм улар тураһында. Секс уйындар һеҙ аласаһы күп жанр-симулятор, ул һиңә бөтә трахать цыпочки мөмкинлек бирәсәк һезгә, һеҙ нисек заблагорассудиться. Настроить уларҙы һеҙҙең тышҡы ҡиәфәтен ала. Һеҙ, бәлки, уларҙың барлыҡ догола раздевать, йыуыу һәм кейемде түбәнге наряжать күп ҡайнар, әммә һеҙ шулай уҡ уларҙың енси сари кейә алмай., Секс-шулай уҡ иң-иң эҫе һәм сексуаль береһе интерактив симулятор тәьҫораттарын тәҡдим итәбеҙ. Трахнуть дырка һеҙ бөтә алмай улар, һеҙ уларға табыныусыларҙы ҡаты йәки улар өҫтөндә ағзалары мәжбүр итә, һәм һеҙ уларҙы бөтә тәне кончать алам, был минең яратҡан уйыны булыуы мөмкин тип, сөнки минең яратып, кәүҙәһе күренде сперма тип иҫәпләгән улар.\nӘ беҙҙә фантастик менән бер нисә уйын шулай уҡ һы булды. Һиндостан егеттәре табы тирә-яҡ менән уйнарға ярата. Беҙ уларҙың уйын килтерҙе, унда һеҙ наслаждаться барлыҡ алиһә, ул уларҙың мәҙәниәте, бөтә төр сумасшедший секс менән шөғөлләнә. Болливуд менән бер нисә сайтында табырға мөмкин хатта иң эҫе пародийный һеҙ сабый уйының, шулай уҡ билдәле кино һин ул, сабый кеүек килә һәм бындағы бөтә был фильмдағы кеүек, "йондоҙ һуғыштары", "тәхет уйын" йәки "Йәш".\nЫшаныслы Сайт, Ул Килтерә Сексу Һин-Уйын\nИң һирәк коллекцияһының береһе булған беҙҙең секс уйындар, һәм һеҙ аласыз наслаждаться уның бушлай, тәжрибәләрҙең иң һәйбәттәрен алырға, шулай уҡ интернет порно. Беҙ беркасан ла ниндәй ҙә шәхси мәғлүмәт эшкәртеү б уйынса, беҙҙең бар һәм сервер, ул шифрланған, хатта мөмкин түгел, сөнки белә һеҙ беҙҙең команда был IP-адресының. Ул беҙҙең платформаға булып, ул бөтә функция тәҡдим итә, яҡшы пользовательский тәжрибәһе өсөн кәрәк. Коралы ҡарарға була, уйын улар һеҙгә ярҙам табып, улар телисез икән, уйнайбыҙ, тип бер секунд, уйын процесында туранан-тура һеҙҙең браузер бара, улар эшләргә теләсә ниндәй төҙөлөшө һәм бик яҡшы, һеҙ уларҙың белергә мөмкин., Был уйында уйнар өсөн ҡайтҡандар бөтә өҫтәмәләр һәм һәр тапҡыр, һеҙ берәй ҡасан һиңә киске.


Бер юлы дүрт урында эшләргә мәжбүр | ГТРК «Башкортостан» — Новости Уфы и РБ\n25 февраля 2021 — 16:06 ГТРК «Башкортостан»\nӨфөлә йәшәүсе ханым закон буйынса тейешле торлаҡты бер-нисә йыл рәттән ала алмай интегә. Инвалид бала тәрбиәләгән ҡатын Өфө хәкимиәтендә яҡлау тапмағас, хоҡуҡ һаҡлау органдарына мөрәжәғәт итергә мәжбүр. Роза Сәйетғәлиева күҙ йәшен йәшерә алмай. Ҡатын 11 йәшлек сирле бала тәрбиәләй. Ҡыҙы Азалияның баш мейеһендә һыулы шеш, баланың психикаһы һәм телмәр үҫеше лә тотҡарлана. 2013 йылда Азалия инвалид, тип таныла. Өс йылдан ғына бик күп ҡатмарлыҡтар аша ғаилә торлаҡҡа сиратҡа ҡуйыла. Етмәһә, Розаның проблемаһын ишетергә теләмәгән район хакимиәте ҡатынға әйтеп тә тормай, уны торлаҡҡа сираттан алып ташлаған. Был ҡарарҙың нигеҙе – хроник сирҙәрҙең ауыр формалары исемлегенең үҙгәреүе. Ҡарар 2012 йылда уҡ раҫланған, әммә, ниндәйҙер сәбәптәр арҡаһында, үҙ көсөнә бары 2018 йылда ғына ингән. Орджоникидзе районы хакимиәтендә беҙгә был мәсьәләгә аңлатма биреүҙән баш тарттылар, шулай ҙа, яҙма рәүештә яуап ҡайтарҙылар. Ысынлап та, яңы законға ярашлы, Азалияның диагнозы яңы исемлеккә инмәй. Әлеге көндә ике баланы яңғыҙы тәрбиәләгән ҡатын 18 квадрат метрлыҡ бүлмәлә көн итергә мәжбүр. Сараһыҙлыҡтан ҡуртымға алынған бәләкәй бүлмә өсөн ул ай һайын 8500 һум аҡса түләй. Роза егерме биш йылдан ашыу урам һепереүсе булып эшләй. Ҡыҙы йыш ауырыу сәбәпле, эш хаҡы ҡайһы саҡ бүлмә өсөн түләүгә лә етмәй. Ә Азалияға бер туҡтауһыҙ дауаланыу, реабилитация талап ителә. Шуға ла осон-осҡа ялғап йәшәгән ҡатынға бер юлы өс–дүрт эш урынында эшләргә тура килә. Эргә–тирәләге һатыу кибеттәрендә иҙән йыуа, үҙе йәшәгән ятаҡта подъездарҙы, аш-һыу бүлмәһен йыйыштыра, шәхси ойошмалар алдын ҡарҙан таҙарта.Ррзаның был хәле менән республика башлығы янындағы кеше хоҡуҡтары буйынса совет ҡыҙыҡһыныу белдерҙе һәм мәсьәләне үҙ ҡарамағына алды. Балаһын инвалидлыҡ буйынса сиратҡа кире ҡуйыуҙарын һорап, Роза хоҡуҡ һаҡлау органдарына мөрәжәғәт итергә йыйына. Биш йыл дауамында район хакимиәте тупһаһын тапап, тамам төшөнкөлөккә бирелгән ҡатын, яңы өмөт һәм ышаныс менән эшен дауам итергә ниәтләй.


Ғаләм мөхәббәткә сарсаған\n29 Ғинуар 2019, 18:46\nӨфөнөң Октябрь проспектындағы юл хәрәкәтен күҙ алдына килтерәһегеҙҙер. Етеҙ тиҙлек менән кем уҙарҙан замана арғымаҡтары сабыша. Шуларҙың береһендә, ап-аҡ төҫтәге “Volkswagen”да, һылыу башҡорт ҡыҙы Альбина Вәрис ҡыҙы Богданова елдерә.\nӨфөнөң Октябрь проспектындағы юл хәрәкәтен күҙ алдына килтерәһегеҙҙер. Етеҙ тиҙлек менән кем уҙарҙан замана арғымаҡтары сабыша. Шуларҙың береһендә, ап-аҡ төҫтәге “Volkswagen”да, һылыу башҡорт ҡыҙы Альбина Вәрис ҡыҙы Богданова елдерә. Руль артында үҙен бик тә ышаныслы тотҡан сибәркәй юлдағы тынысһыҙлыҡҡа, ығы-зығыға көйәләнмәй генә, ара-тирә яғымлы ҡараштары менән автомобиленең көҙгөһөнә күҙ һала. Ҡыҙҙың йөҙөнән йылылыҡ һәм ниндәйҙер серле яҡтылыҡ ипкене бөркөлә. Үҙ-үҙе менән килешеп йәшәгән, Аллаһы Тәғәлә тарафынан билдәләнгән тәғәйенләнешен тойоп, һалған һуҡмағынан ситкә тайпылмайынса яңынан-яңы бейеклектәр яуларға ынтылған һәм шул уҡ ваҡытта ябай ер кешеһе булып ҡала алған изге күңелле, мөхәббәтле заттарҙа ғына осрай торған эске нур был…\n“Үҫмерҙәр китапханаһы” туҡталышына еткәс, әлеге автомобиль Шафиев, һуңғараҡ Блюхер урамдары буйлап түбәнгә табан йүнәлеш ала. Һәр иртә һайын ошо таныш боролоштар аша Альбина Вәрис ҡыҙы үҙенең икенсе йортона әүерелгән эш урынына – баш ҡаланың ун һигеҙенсе һанлы дауаханаһына юллана. Бына йылдан ашыу инде ул әлеге дауалау учреждениеһының мейе ҡан әйләнешенең киҫкен боҙолоуы һөҙөмтәһендә барлыҡҡа килгән ауырыуҙар өсөн тәғәйенләнгән неврология бүлегендә терапевт вазифаһын атҡара. Хәйер, табип хеҙмәтен вазифа тип билдәләү урынлы ла түгелдер. Күптәр дауаханаға ауырыу-сырхауҙарынан арыныу теләге менән генә түгел, йән йылыһы, рухи ярҙам эҙләп килә бит. “Һәр табип ауырыуҙы һауығыуына ышандыра алған һиҙгер психолог та булырға тейеш. Кешенең күңел донъяһы сәләмәт сағында ғына дарыуҙар һәм һәр төрлө препараттарҙың ярҙамы тейә. Беҙҙең эш даирәһендә белем генә етмәй. Уларҙы ҡулланырлыҡ һәләтең булыуы ла мотлаҡ. Табиплыҡты тәғәйенләнешең тип тоймаһаң, был өлкәлә хеҙмәт итеү мөмкин түгел”, - тигән фекер йөрөтә йәш доктор үҙе лә. Тимәк, табиплыҡ иң тәүге сиратта Хаҡ Тәғәлә тарафынан бирелгән юғары һәләт. Ә инде ул эшләгән бүлек күпселек соматик ауырыуҙарҙың һөҙөмтәһе булған инсульттар, параличтар кисергән сирлеләрҙе һыйындыра. Терапевтың бурысы - неврологтар, психологтар, логопедтар, психиатрҙар менән берлектә ауырыуҙарҙы дауалауға өлөш индереү.\nЮғары уҡыу йортон тамамлағандан һуң, бер нисә йыл дауамында Башҡорт дәүләт медицина университетының нормаль физиология кафедраһында хеҙмәт иткән фән кандидаты Альбина Вәрис ҡыҙының иң ауыр йүнәлештәрҙең береһе булып иҫәпләнгән әлеге бүлекте һайлауы осраҡлы түгел. Юғиһә, буласаҡ табиптарға белем биреүе лә бик оҡшай уға. Бигерәк тә сит илдәрҙән йыйылған студенттар өсөн теоретик кафедраларҙа инглиз телендә медицина ғилеме буйынса дәрестәр алып барыуы күңеленә хуш килә. Әммә билдәле бер ваҡыт еткәс, ҡыҙҙа кеше һаулығы тураһында хәстәрләү теләге уяна. Студенттарға белем биреү һәйбәт. Шулай ҙа ауырыуҙар менән туранан-тура бәйләнештә эшләү уларҙы һауыҡтырыуға күберәк өлөш индереү теләге, ҡыҙҙы ошо бүлеккә алып килә лә инде.\nҺөнәрен тәғәйенләнеше тип ҡабул итеүендә ҡыҙҙың ата-әсәһенең дә йоғотоһо барлығына шик тыумай. 25 йылдан ашыу Ишембай районының Маҡар дауаханаһында баш табип йөгөн тартҡан Вәрис Миңнеғәриф улы Богдановты һәм уң ҡулы булған хәләле Әминә Мәжит ҡыҙын ауылдаштары ифрат хөрмәтләй, яҡын күрә. Көн, төн тип тормай, алһыҙ-ялһыҙ эшләүсе оло йөрәкле табиптарҙы кеше күңелен үтәнән-үтә күргән, аңлай алған ышаныслы дуҫ һәм серҙәш тип тә ҡабул итә урындағы халыҡ. Ғөмүмән, ауыл ерендә эшләүсе табиптар айырым маҡтауға һәм һоҡланыуға лайыҡ. Сөнки унда үҙ көсөнә тулыһынса ышанған ҡыйыу йөрәкле ысын шәхестәр генә юллана ала. Ни тиһәң дә, ҡул аҫтында сирҙе билдәләргә ярҙам итеүсе аппараттар булмай тороп, кешене тыңлап, уның тышҡы ҡиәфәтенә ҡарап дөрөҫ диагноз ҡуйыу һәм дауалау юлдарын эҙләү һәр кемдең дә ҡулынан килмәй, ҙур яуаплылыҡ талап итә. Шуға ла Богдановтарҙы үҙҙәренең белеменә, һиҙемләү тойғоһона таянып эш итеүсе ысын табиптар тип әйтеү һис тә арттырыу түгел. Ә бит уларҙың да ҡала ерендә уңайлы шарттарҙа эшләү мөмкинлеге булған. Әммә үҙ яҙмышы итеп ошо хозур тәбиғәтле Маҡар ауылын һайлағандар һәм быға һис ҡасан да үкенгәндәре юҡ.\nБереһе өсөн береһе өҙөлөп торған был һоҡланғыс пар - Ишембай районы Ҡыяуҡ ауылы һылыуы Әминә апай менән Ауырғазы районы Ҡорманай ауылы егете Вәрис ағай Өфөлә табыша. Башҡорт дәүләт медицина институтында белем алған йылдарында уҡ ғаилә ҡорған улар. Тышҡы ҡиәфәттәре менән бер-береһенә оҡшашлыҡтарын күҙ уңында тотоп, ул ваҡытта, йәш егет менән ҡыҙҙы ағалы-һеңлеле тип ҡабул итеүселәр ҙә булған. Өйләнгәс, йәш ғаилә башлығы Вәрис ағай өс урында эшләй, әммә уҡыуын ташламай. Әминәһе лә, ҡыҙҙары Альбина донъяға килеп, аҙнаһын тултырғас та институтта белем алыуын дауам итә. Бүләсәһен ҡарашырға тип Ҡыяуҡтан Өфөгә Әминә апайҙың өләсәһе Хөсниямал ҡарсыҡ килеп етә һала. Ул саҡта йәш ғаилә институт биләмәһендәге ятаҡта йәшәй. Сабый сағында өләсәһе менән йыш ҡына уҡыу йортоноң корпустары буйлап “сәйәхәт” ҡылғанғалыр күрәһең, тиҫтә йылдар үтеп, үҙе Башҡорт дәүләт медицина университеты студенты булып киткәс, ҡыҙға уҡыу йортоноң һәр мөйөшө таныш һәм үтә лә яҡын булып тойола. Изге йөрәкле Хөсниямал ҡарсыҡ иһә һуңғы көндәренә саҡлы йәненән артыҡ күреп яратҡан Әминә ейәнсәрендә ҡәҙер-хөрмәттә ғүмер кисерә.\nАтаһы менән әсәһе Олотеләктә, Стәрлетамаҡта бер аҙ һөнәри тәжрибә туплап, Маҡар ауылына күсеп килгәндә Альбинаға ни бары өс йәш кенә була. Богдановтар дауахана биләмәһендә урынлашҡан йортта йәшәй башлай. “Бала сағым хәтеремә төшһә, ҡустым Илдар менән икәүләшеп врач булып уйнауыбыҙ күҙ алдына баҫа. Апилканан яһалған йомшаҡ айыуыбыҙ бар ине. Уколдар ҡаҙап көндәр буйы шул уйынсығыбыҙҙы “дауалай” инек”, - тип сабый сағын йылмайып иҫкә ала йәш табип. Әйткәндәй, Альбинаның ҡустыһы Илдар ҙа врач һөнәрен һайлаған. Ул хирург булмаҡсы.\n“Барлыҡ уңыштарым, табыштарым өсөн атайым менән әсәйемә рәхмәтлемен. Мөхәббәтле, итәғәтле ғаиләлә үҫтек беҙ. Ә был һыҙаттар кешене бәхетле яһай, тормоштоң яҡшылығын ғына күрергә, һәр бер атҡан таңға ҡыуанып йәшәргә өйрәтә. Ата-әсәләр шуны күҙ уңынан ысҡындырмаһын ине: балаларҙы бәхетле һәм ысын шәхес итеп үҫтерергә теләһәгеҙ, наҙлы һүҙҙәрегеҙҙе, һөйөүегеҙҙе йәлләмәгеҙ”, – тип “Шоңҡар” журналы аша үҙ теләктәрен еткерә Альбина Вәрис ҡыҙы.\nМедицина - иң ауыр ғилем иҫәпләнә. Шулай ҙа Ишембай ҡалаһының икенсе һанлы башҡорт гимназияһының иң сағыу йондоҙҙарының береһенә әүерелгән уҡыу алдынғыһы Альбинаға институтта белем алыу еңел бирелә. “Мәктәптә барлыҡ фәндәрҙән дә өлгәшергә тейешһең. Бында бер йүнәлештә генә эшләйһең. Өсөнсө курсҡа тиклем теоретик кафедраларҙа шөғөлләндек, унан һуң дәрестәр клиникаларҙа дауам итте”,- тип һөйләне Альбина студент йылдарын хәтерләп.\nТалантлы кеше һәр йәһәттән дә һәләтле тиҙәр. Альбинаның ҡулынан килмәгән эш бар микән!? Бейей, матур күренештәрҙе фотоға төшөрөү менән мауыға, сәскәләр үҫтерә, бассейнда йөҙөргә ярата, күлдәк-свитерҙар бәйләй, тәмле-татлы ризыҡтар әҙерләй… Йәнә… оҫта шашкасы ла… Ҡыҙҙың һәләттәре һәм ҡыҙыҡһыныуҙары бының менән генә сикләнмәй. Исемлекте бик оҙаҡ дауам итергә мөмкин. Туҡта, геройымдың йәнә бер шөғөлө - ижад менән мауығыуы хаҡында телгә алырға оноттом түгелме? Мәктәп йылдарында уҡ күңеленә һеңгән ошо ғәҙәтенә ул бөгөн дә тоғро. Альбина үҙен илһамландырған һәр бер күренешкә ҡарата булған фәлсәфәүи фекерҙәрен ҡағыҙға теркәп бара, йәиһә шиғри юлға һала. Ижад емештәрен туплап, үҙ ҡулдары менән матур ғына йыйынтыҡ та яһаған ул.\nЯҙмамды тамамлап, бөгөнгө геройыбыҙҙың журнал уҡыусыларыбыҙға тәғәйенләнгән изге теләктәрен еткермәксемен:\n“Ни өсөндөр ғаләм мөхәббәткә сарсаған төҫлө тойола миңә… Ябайлыҡ, ихласлыҡ, ышаныс кәмей, аралашыу, тере аралашыу етешмәй бөгөн. Замана мөмкинлектәре күҙгә-күҙ осрашып һөйләшеүҙе, шул йылы энергетиканы алмаштырырға тейеш түгелдер. Ҡаты күңеллелектән, үҙ файҙабыҙ өсөн генә көн күреүҙән арынайыҡсы”, - тигәйне һылыуыбыҙ. Һәм ул хаҡлы ине…


Һәр эште намыҫ менән башҡара\n20 Август 2019, 13:13\n“Тәүәкән” йәмғиәтендә мал аҙығы әҙерләү һәм игенде йыйып алыу эштәре дауам итә. Көн һайын әҙерләнгән бесән, һалам һәм сенаждың күләме артҡандан-арта бара. Исем, Тәүәкән бригадаларында бөртөклө культураларҙы, күп йыллыҡ һәм тәбиғи үләндәрҙе йыйыуҙа ауыл хужалығы предприятиеһында 2005 йылдан башлап эшләгән механизатор Ревал Әбдрәхимов юғары һөҙөмтәле хеҙмәте менән айырыла.\n“Тәүәкән” йәмғиәтендә мал аҙығы әҙерләү һәм игенде йыйып алыу эштәре дауам итә. Көн һайын әҙерләнгән бесән, һалам һәм сенаждың күләме артҡандан-арта бара.\nИсем, Тәүәкән бригадаларында бөртөклө культураларҙы, күп йыллыҡ һәм тәбиғи үләндәрҙе йыйыуҙа ауыл хужалығы предприятиеһында 2005 йылдан башлап эшләгән механизатор Ревал Әбдрәхимов юғары һөҙөмтәле хеҙмәте менән айырыла. Бына инде һигеҙенсе миҙгел ул “Челленджер” үҙйөрөшлө мал аҙығы йыйыусы комбайнды хеҙмәтләндерә һәм даими рәүештә алдынғылар рәтенә сыға. Миҫал өсөн, 2017 йылда - 2 мең 400 гектар, 2018 йылда – 2 мең 600, ағымдағы йылда 2 мең гектарҙан артыҡ мал аҙығын туплауға үҙ өлөшөн индерҙе. Әлеге мәлдә ул ҙур хужалыҡ баҫыуҙарында икенсегә “майҙан тота”. Һөнәрмән Ревал Рауил улы “КамАЗ” руле артына ултырып, хужалыҡ йөгөн ташыу буйынса бөтә талаптарҙы үтәй. Һәр эште намыҫ менән һәм ваҡытында башҡарырға күнеккән эшсәндең юлдары гел уң булһын.


САҢҒЫЛАРҘА ЕЛДӘЙ ЕЛДЕК\n19 Февраль , 21:55\nБөгөн Хәйбулла районы Яңы Ергән ауылында “Рәсәй саңғы юлы-2022” сараһы сиктәрендә ярыш үтте. Унда Хәйбулла, Йылайыр, Баймаҡ райондарынан 100 –ҙән ашыу кеше ҡатнашты. Саңғыла уҙышсылар район башлығы призына ярышты. Бәйге Яңы Ергән ауылы мәктәбендә 40 йылдан ашыу эшләгән физкультура уҡытыусыһы Х.Н.Ильясов иҫтәлегенә ойошторолдо.\n- Ярыш бик ойошҡанлы барҙы. Балалар ҙа, ололар ҙа сәмләнеп уҙышты. Ғаилә менән ойошторолған 13 ғаилә ярышты, беҙ ҙә - ирем Азат һәм улым Арсен менән шунда ҡатнашып, Яңы Ергән намыҫын яҡлап сыҡтыҡ һәм беренсе урын алдыҡ. Саңғы юлы бик матур һалынған, юлда күрһәткестәр күрһәтелгән, һәр мөйөштә ирекмәндәр тороп, юлды күрһәтеп торҙо. Һыуыҡ булыуға ҡарамаҫтан, һәр кем дәртләнеп ҡатнашты. Туҡланыу ойошторолған ине, йылы аш, йылы сәй, тәмлекәстәр әҙерләгәндәр. Еңеүселәргә иҫтәлекле бүләктәр тапшырҙылар. Ильясовтар ғаиләһенә, Яңы Ергән ауыл хакимиәтенә, Хәйбулла районы хакимиәтенә оло рәхмәтлебеҙ. Бик күңелле, матур ярыш булды был,--ти Линара Ҡырымғужина.


Башҡортостандың төньяҡ географик нөктәһендә сик бағанаһын ҡуйҙылар // Йәмғиәт | новости башинформ.рф\nБашҡортостандың төньяҡ географик нөктәһендә сик бағанаһын ҡуйҙылар\n15:50, 16 октября 2017 Йәмғиәт\nФото: Камил Йыһаншин тапшырған\nӨФӨ, 2017 йыл, 16 октябрь. /«Башинформ» мәғлүмәт агентлығы, Әлим Фәйезов/.\nЯңауыл районында Башҡортостандың төньяҡ географик нөктәһен билдәләүсе иҫтәлекле стеланы асыу тантанаһы үтте. Сик бағанаһы Байсар ауылынан төньяҡ-көнбайыштараҡ ҡуйылды.\nТаш стела бағанаһында Рус география йәмғиәтенең эмблемаһы аҫтында ҡуйылған гранит таҡта ошонда республиканың иң төньяҡ нөктәһе хаҡында белдерә. Бында координаталар ҙа бар, тимәк стелаға яҡын килгән юлсы бер ниндәй навигаторһыҙ үҙенең торған урынын билдәләй ала: төньяҡ киңлектә 56 градус 31 минут һәм көньяҡ оҙонлоҡта 54 градус 31 минут. Төньяҡ стеланы Яңауылдан инженер-төҙөүсе Илһам Әхмәҙиев эшләгән.\nСтеланы асып, Яңауыл районы башлығы Илшат Вәзиғәтов: был үҙенсәлекле сара, сөнки сик бағанаһы республикала, бәлки Рәсәйҙә лә тәүгә ҡуйыла, тип билдәләне. Был район үҫешенә этәргес буласаҡ, туристар йәлеп итергә, республика граждандарын, айырыуса йәштәрҙе бындағы матур һәм иҫтәлекле урындар менән таныштырырға ярҙам итәсәк.\nРус география йәмғиәтенең Башҡортостан бүлексәһе рәйесе Камил Йыһаншин ошо идеяның нисек тормошҡа ашыуын һөйләне.\n«Ошо маршрут буйлап уҙғандарға исемдәре яҙылған сертификаттар һәм «Башкирская кругосветка» тигән билдә тапшырыласаҡ», — тип белдерҙе Камил Йыһаншин.\nСтеланы асҡандан һуң Яңауыл ҡалаһының художество үҙешмәкәрҙәре сығыш яһаны.\nТеги: рус география йәмғиәте, географик нөктәләр


Хәбәрҙәр: Францияның Канн ҡалаһында пляжда кейемдә йөрөүҙе тыйғандар.\nФранцияның Канн ҡалаһында пляжда кейемдә йөрөүҙе тыйғандар.\nФранцияың Канн ҡалаһы властарының ҡатын-ҡыҙҙарға пляжда ислам ҡанундарына ярашлы тәнде тулыһынса ҡаплап торған костюм -“буркини” кейеүҙе тыйыусы законы тирәләй ғауға ҡупты. Канн мэры Давид Лиснар “буркини”ҙы ислам экстремизмы символы тип иҫәпләй.\n“Мәғәнәһеҙ провокация был. Тыйыу провокация түгел, шундай кейем кейеүселәр провокация менән шөғөлләнә. Ысын униформа ул. Ҡайһы берәүҙәр дини ҡанундарға таянып кейенеүе ихтимал, уларға аңлатырға кәрәк. Әммә бер нисә провокатор ҙа бар,”-ти Давид Лиснар.\nМосолман һәм хоҡуҡ һаҡлау ойошмалары ул тыйыуға ҡаршы сыҡты, улар Канн муниципалитетын ҡатын-ҡыҙҙарҙың хоҡуҡтарын боҙоуҙа ғәйепләне.\nӘ пляжда сисенергә теләмәгәндәрҙең фекере бына ниндәй:\n“Көлкө был. Мин әллә күпме яланғас кешене күрәм, ә ни өсөн кейемдә йөрөү ярамаған эш һуң әле. Күңелең тартҡанды эшләргә ярамаймы ни? Мәктәптәге ҡаты тәртиптәрҙе хөрмәт итәм. Ә пляжға килгәндә - был көлкө.”\nТыйыу ҡатын-ҡыҙҙарҙың хоҡуғын сикләйме – был мәсьәлә буйынса төрлө фекер бар. Пляждағы икенсе бер ҡатын уны ҡатын-ҡыҙҙарға дини кейемде көсләп тағыу тип бара:\n“Мин быны законһыҙлыҡ тип уйламайым. Пляж - йәмәғәт урыны, бында һәр кем килә ала. Ҡатын-ҡыҙҙарҙың хоҡуҡтарына килгәндә, әгәр улар менән килешә башлаһаҡ, бер аҙым артҡа китеү булыр ине ул.”\nФранция- 2011 йылда пәрәнжәлә йөрөүҙе тыйған Европалағы тәүге ил. Ул ҡарарҙар ҙа күп бәхәстәр, шулай уҡ тәүге нәүбәттә мосолман общинаһының күп һанлы манифестацияларын тыуҙырҙы.


Рөстәм Хәмитов: «Магазинға ингәс, хаҡтарға мониторинг үткәрәм» // Иҡтисад | новости башинформ.рф\nРөстәм Хәмитов: «Магазинға ингәс, хаҡтарға мониторинг үткәрәм»\n15:56, 20 февраля 2015 Иҡтисад\nӨФӨ, 2015 йыл, 20 февраль. /«Башинформ» мәғлүмәт агентлығы, Эльмира Сабирова/.\nБашҡортостан Башлығы Рөстәм Хәмитов республика Хөкүмәтендә үткән кәңәшмәлә аҙыҡ-түлеккә, шул иҫәптән шәкәргә хаҡтар нигеҙһеҙ арттырыла тип билдәләне.\nБашҡортостандың иҡтисади үҫеш министры Александр Васильев төп туҡланыу продукттары хаҡтарына мониторинг үткәреү айырыуса йәшелсә-емештәрҙең ҡиммәтләнеүен күрһәтте тип хәбәр итте. Бер айҙа кәбеҫтәнең килограмы — 18,8, һуған 22,4 процентҡа артҡан. Шулай уҡ балыҡ — 15, шәкәр 7,3 процентҡа ҡыйбатланған. Шәкәргә хаҡтың артыуын министр Рәсәйҙәге шәкәр заводтары ҡорамалдарының сит илдә эшләнеүе һәм кредитҡа һатып алыныуы менән аңлата. Предприятиеларҙың кредиттарҙы элекке хаҡ менән хеҙмәтләндерергә хәленән килмәй.\n— Шәкәргә хаҡ нигеҙһеҙ күтәрелгән, тип иҫәпләйем, — республика Башлығы министр менән килешмәүен белдерҙе. — Уңыш һәйбәт, заводтар әллә ҡасан төҙөлгән, ҡорамалдарҙың валюта кредиттарына бер ниндәй ҙә ҡыҫылышы юҡ.\nРөстәм Хәмитов Иҡтисади үҫеш министрлығына хәлдәрҙең торошон теркәргә генә түгел, ә хаҡтарҙың артыуына юл ҡуймау өсөн саралар күрергә кәрәк тип билдәләне.\n— Магазинға ингәс, хаҡтарға мониторинг үткәрәм. Ҡайһы бер сауҙа селтәрҙәре үҙҙәренең өҫтөнлөклө шарттары менән артыҡ файҙаланыуҙарын күрәм. Көрсөк мәлендә кешеләр ҡулланыуға яраҡһыҙ продукция һатып, хаҡтарҙы күтәреп кеҫәһен ҡалынайтырға тырыша. Ҡаты контроль булырға тейеш, — тине төбәк етәксеһе.\nТеги: сауҙа,туҡланыу продукттары,хаҡтар,бр башлығы


Башҡортостандың иң яҡшы муниципаль берәмектәре аталды | ГТРК «Башкортостан» — Новости Уфы и РБ\nБашҡортостандың иң яҡшы муниципаль берәмектәре аталды\n20 мая 2019 — 15:25 ГТРК «Башкортостан»\nАуыл биләмәләре, район һәм ҡала хакимиәттәре бер-нисә номинация һәм категория буйынса билдәләнде. Республика етәксеһе Радий Хәбиров яҡшы һөҙөмтәгә ирешкән хеҙмәт алдынғыларына дәүләт наградалары ла тапшырҙы. Урындағы үҙидаралыҡ көнө апрелдә билдәләнә. Әммә, Башҡортостан башлығы вазифаһын башҡарыусы Радий Хәбировтың эш графигы тығыҙ булыу сәбәпле иң яҡшы муниципалитеттарҙы бүләкләү тантанаһы майға күсерелде. Иң беренсе Радий Хәбиров хеҙмәт алдынғыларына дәүләт наградалары тапшырҙы. “Башҡортостандың муниципаль берәмектәр советы” ассоциацияһы директоры вазифаһын башҡарыусы Борис Нурисламов һәм Көйөргәҙе районының элекке хакимиәт башлығы Әхәт Ҡотлоәхмәтов “Салауат Юлаев” ордены менән наградланды. “Муниципаль иҡтисади сәйәсәт һәм муниципаль финанстар менән идара итеү” номинацияһының беренсе категорияһында Өфө ҡалаһы еңеүсе тип танылды. Ә “Муниципаль берәмектәрҙә йәшәүселәр менән һөҙөмтәле бәйләнеш булдырыу, йәмәғәт үҙидаралыҡты үҫтереү һәм был эшкә халыҡты йәлеп итеү” номинацияһында Октябрский ҡалаһына етеүсе булманы. Сибай һәм Учалы ҡалалары ла билдәләнде. Хеҙмәт алдынғыларына Башҡортостан республикаһының маҡтаулы грамоталары тапшырылды. Шулай уҡ, урындағы үҙидаралыҡты үҫтереү мәсьәләләрен яҡтыртҡан журналистар бүләкләнде. Быйыл беренсе урынға Әбйәлилдәр сыҡты. Тантанала Иң яҡшы ауыл биләмәһе, район һәм ҡала муниципаль хеҙмәткәре тәбрикләнде, “Милләт-ара тыныслыҡ урынлаштырыу һәм татыулыҡты нығытыу, муниципаль кимәлдә милли сәйәсәтте тормошҡа ашырыу” номинации еңеүсеһе аталды. Республика етәксеһе Радий Хәбиров билдәләүенсә, муниципаль хеҙмәткәрҙәрҙә эшлекле һәм кешелекле сифаттар хас. Башҡортостан башлығы вазифаһын башҡарыусы Радий Хәбиров республиканың үҫешенә үҙ өлөшөн индергән урындағы үҙидаралыҡ органдары хеҙмәткәрҙәренә эштәрендә уңыштар теләне.


Төп дошманыңды күргең киләме? Көҙгөгә ҡара...\nМихаил Литвак – донъя кимәлендә танылыу яулаған психотерапевтарҙың береһе. “Психологик айкидо” конфликттарҙы хәл итеү системаһын уйлап табыусы һәм үҙ тәжрибәһендә ҡулланыусы. Был концепцияның төп маҡсаты – башҡаларҙы һәм үҙеңде аңларға өйрәнеү.\nТормоштағы төрлө мәсьәләләрҙе хәл итергә ярҙам итеүсе 20 кәңәш:\n1. Бер кем дә бер кемде лә ташламай. Бары тик кемдер алға китә. Артта ҡалғаны иһә мине ташланылар тип иҫәпләй.\n2. Яҡыныңдың теңкәһен ҡоротоу урынына ниндәй ҙә булһа фән өйрән.\n3. Депрессия кеше үҙе хаҡында уйлаһын өсөн бирелә.\n4. Кеше үҙе хаҡында бик теләп тә яҡшы һүҙ әйтә алмаһа, башҡаларҙы яманлай башлай.\n5. Әгәр ҙә үҙегеҙ хаҡында яҡшы фекерҙәһегеҙ икән, тағы ла кемдеңдер һеҙҙең хаҡта яҡшы\nуйлауы нимәгә кәрәк?\n6. Нимә теләйһең, шуны эшлә, рөхсәт һорап торма. Юғиһә рөхсәт итмәүҙәре ихтимал.\n7. Буш кеше менән аралашҡансы, яҡшы китап уҡы.\n8. Яңғыҙлыҡты тыныс кисерә белеү – рухи өлгөргәнлек билдәһе. Иң бөйөк эштәрҙе беҙ яңғыҙ саҡта тормошҡа ашырабыҙ.\n9. Уңышҡа илткән юлды белмәйем. Әммә уңышһыҙлыҡҡа илткәнен беләм, ул да булһа – барыһына ла оҡшарға теләү.\n10. Ир-ат йәки ҡатын-ҡыҙ логикаһы тигән төшөнсә юҡ. Дөрөҫ уйлай белеү йәки белмәү генә бар.\n11. Үҙеңдең иң төп дошманыңды күргең киләме? Көҙгөгә ҡара. Уны еңә алһаң, башҡалар шунда уҡ юҡҡа сығыр.\n12. Дуҫтар менән аралашыуы рәхәт, ә дошмандар менән – файҙалы.\n13. Мөнәсәбәттәрҙе өҙөүҙе йәки эштән китеүҙе бер нәмә генә аҡлай ала – килеп тыуған хәл-ваҡиғаларҙың шәхси үҫешкә амасаулауы.\n14. Өлгөрөп етмәгән шәхес йыш ҡына белә, әммә белгәнен башҡарып сыға алмай. Өлгөрөп\nеткәне белеп кенә ҡалмай, белгәнен тормошҡа ашырып та ҡуя. Шуға ла өлгөрөп етмәгәне тәнҡитләй, өлгөрөп еткәне эшләй.\n15. Дуҫыңа ла, дошманыңа ла яҡшы яңылыҡтарың ды ғына һөйлә. Дуҫың һөйөнөр, дошманың көйөнөр.\n16. Бәхет артынан ҡыума, уның урынын тап. Һәм бәхет һиңә үҙе килеп һырыныр. Бәхетеңдең ҡайҙа йәшеренгәнен әйтеп тә бирә алам – ул һинең үҙеңдә. Уға илтер юл – барлыҡ мөмкинлектәреңде тормошҡа ашырыуҙа.\n17. Бәхет – ул дөрөҫ ойошторолған эш мәкәрлектең “өҫтәмә продукты”.\n18. Әгәр ҙә кемгәлер нимәлер иҫбатлағың килә икән, һин шул кеше өсөн йәшәйһең. Үҙең өсөн йәшәһәң, кемгәлер ниҙелер иҫбатлауҙың кәрәге лә булмасаҡ.\n19. Хыялдар – беҙҙәге һәләттәрҙең тауышы ул. Мин бит операла йырларға хыялланмайым. Моңдо тойоу һәләтем дә, тауышым да юҡ. Әгәр ҙә ошо хаҡта хыялланһам, ул хыялымды һәләтем дәртләндереп торор һәм операға эләгергә тырышыр инем. Хыялды нисек тормошҡа ашырырға мөмкин икәнлеге хаҡында туҡтауһыҙ уйларға кәрәк. Бында иң мөһиме – ашыҡмау. Шул саҡта ул тиҙерәк бойомға ашыр. Кеше үҙе хаҡында, хыялымды тормошҡа ашырыу менән генә шөғөлләнәм, ти икән – был бик яҡшы.\n20. Уңыш ҡаҙан – үпкәләүең бөтөр.\nЙәсминә САФИНА әҙерләне.


Өфөлә май башына юлдағы “соҡорҙарҙы” ремонтлау тамамланасаҡ // Иҡтисад | новости башинформ.рф\nӨфөлә май башына юлдағы “соҡорҙарҙы” ремонтлау тамамланасаҡ\n10:18, 13 апреля 2010 Иҡтисад\nӨфөлә юлдарҙы ремонтлауҙың яңы миҙгеле етте. Ҡаланың бөтә төп юлдары йүнәтеүҙе талап итә. Беренсе сиратта, был Өфөнөң үҙәк урамдары һәм йәмәғәт транспорты маршруттары линиялары. Дөйөм алғанда, улар Өфөнөң бөтә автомобиль юлдарының 50-60 процентын тәшкил итә.\n— Бөгөнгә юл полотноһының алты мең квадрат метры самаһы ремонтланған, быға бер мең тонна асфальт талап ителде, — тип хәбәр итте Өфө хакимиәтенең Коммуналь хужалыҡ һәм төҙөкләндереү идаралығы начальнигы урынбаҫары Николай Соловьев. – Хәҙер “соҡорҙарҙы” ремонтлау эштәре алып барыла, улар 1 майға тамамланырға тейеш, шулай уҡ ҡойолған асфальт-бетон ҡатнашмаһын ҡулланып та ремонт алып барыла. Ул көҙ аҙағына ғына тамамланасаҡ.\nЭштәргә Өфөнөң бөтә райондарынан махсус техникаһы, шул иҫәптән ҡатмарлы операцияларҙы үткәреү өсөн термобункерҙары булған муниципаль предприятиелар йәлеп ителгән. Юлдарҙы ремонтлауҙа шулай уҡ ҡаланың төп подрядсыһы – «Өфө битум эмульсиялар заводы» муниципаль унитар предприятиеһы ҙур роль уйнай.\nНиколай Соловьев әйтеүенсә, эштәр тәүлек әйләнәһенә алып барыла.


Республика тарихында уларҙың да урыны бар | Министерство сельского хозяйства Республики Башкортостан\n» Республика тарихында уларҙың да урыны бар\nРеспублика тарихында уларҙың да урыны бар\nБашҡортостандың бер быуатлыҡ юбилейы уңайынан Ишҡол ауыл китапханаһында ла «Йәшәү бәхете-намыҫлы хеҙмәт» исемле осрашыу кисәһе үтте. Беҙҙең ауылда ғорурланырлыҡ шәхестәр байтаҡ. Был кисәлә беҙ ябай хеҙмәт кешеләре, заманында районда, республикала алдынғылар иҫәбендә булған ағай-апайҙарыбыҙ менән ауылыбыҙҙың йәш быуынын осраштырҙыҡ. Элекке колхозсылар, малсылар, механизаторҙар хәтирәләре менән теләп уртаҡлашты.\n«18 йәшем дә тулмаған ине фермаға һауынсы булып эшкә килдем. Башта ҡул менән һауҙыҡ, ҡулдар һыҙлап, шешеп ауырта ине. Гел алдынғылыҡты бирмәй ярышып, татыу эшләнек. Һуңынан эш еңелләште — колхозға һауыу аппараттары килде. Аҙаҡ ферма мөдире булып эшләнем», — ти Гөлнур Садрый ҡыҙы Арсланбаева, Почет билдәһе ордены кавалеры, БАССР-ҙың атҡаҙанған малсыһы.\nБеҙҙең ул ваҡыттағы колхозыбыҙҙың, ауылыбыҙҙың тотҡаһы, төп көсө механизаторҙар, йәғни шоферҙар, тракторсылар, комбайнсылар булды. Ошондай алдынғы эшсәндәрҙең береһе — Азат ағай Ғиниәтов. Билдәле шофер, 43 йыл колхозда эшләгән, үҙенең эш дәүерендә алдынғылыҡты бирмәгән, «Башҡортостан Республикаһының атҡаҙанған транспорт хеҙмәткәре» тигән маҡтаулы исемгә лайыҡ булған кеше ул. «Хеҙмәт юлымды 17 йәшем тулыр-тулмаҫтан колхозда тракторсы ярҙамсыһы булып башланым, өс йыл ракета ғәскәрҙәрендә хеҙмәт итеп ҡайттым да һәм хаҡлы ялға сыҡҡансы колхозда эшләнем», — тип һөйләй Азат ағай.\nАуылыбыҙҙың тағы ла бер ғорурлығы — Хеҙмәт Ҡыҙыл Байраҡ ордены кавалеры, коммунистик хеҙмәт ударнигы, биш йыллыҡтар еңеүсеһе, алдынғы механизатор —Ибраһим Баһаув. Ул район, республика кимәлендә ал бирмәне, һәр саҡ беренселекте алды. Бөгөнгө көндә ул иман юлында, ауыл мәсетенең имам-хатибы.\nӘхиәр ағай Динмөхәмәтов — тракторсы, Дәүләтша бригадаһында бригадир булып эшләгән. «Сиҙәм ерҙәрҙе үҙләштереү бик дөргөн барҙы, хөкүмәт ауыл хужалығына ярҙам күрһәтте, тырышып эшләнек, төнгө сменала ер һөрә торғайныҡ, йөкләмәмде гел арттырып үтәнем, сәмләнеп эшләнем. Хөкүмәт эшебеҙҙе юғары баһаланы,» — тип хәтирәләре менән уртаҡлашты Әхиәр ағай. Ул Почет билдәһе ордены кавалеры, «Сиҙәм ерҙәрҙе үҙләштергән өсөн» миҙалы менән наградланыусы хеҙмәт ветераны. Хаҡлы ялдағы фельдшер, 1977-1981 йылдарҙа Рауил ауыл советы рәйесе булып эшләүсе Зөһрә Мортаза ҡыҙы Мәхмүтова ауыл советында эшләгән йылдарҙа мәктәп төҙөлөүе, клубтың нигеҙенә хөкүмәт аҡса бүлеүе тураһында бәйән итте. Башҡорт АССР-ы Юғары Советы депутаты, Ленин ордены кавалеры, тракторсы Хәсәнова Маһинур апайҙың депутат булараҡ ярҙамы ҙур булды, уға хәтер кисәһе үткәрергә кәрәк ине, тине. Зөһрә апай уҡыусыларға: «Ололар бар саҡта тарихты яҙып алығыҙ, ауыл хужалығы белгестәре булып ауылға ҡайтығыҙ, ауыл йәшәһен», — тип мөрәжәғәт итте.\nЭстәлекле һәм фәһемле осрашыуҙан саҡырылған ҡунаҡтар, уҡыусылар бик ҡәнәғәт ҡалды.\nР. ИРҒӘЛИНА, китапханасы.


Алдан тауыш биреү уҙҙы\n4 Июнь 2018, 16:41\nРеспубликала Дәүләт Йыйылышы – Ҡоролтайға «Берҙәм Рәсәй» сәйәси партияһынын депутатлыҡҡа кандидаттар һайлау буйынса алдан тауыш биреү (праймериз) уҙҙы.\nПраймериз – ул тәү сиратта кемдәр сентябрҙә һайлауҙарҙа ҡатнашасаҡ шуларға баһа биреү, тип билдәләне Республика Башлығы Рөстәм Хәмитов.\n— Мин үҙем йәштәр өсөн тауыш бирҙем. Шул иҫәптән студенттар, аспиранттар һәм «Йәш Гвардия» ла булды. Ул сәйәсәт менән шөғөлләнергә, үҙенсә, йыш ҡына йәштәр әйтмешләй, ғәҙеллек өсөн көрәшергә теләгән байтаҡ йәштәр барлығы хаҡында һөйләй. Был изге ынтылыш һәм шулай булырға тейеш тә. Йәш саҡта һәр ваҡыт күп нәмә эшләгеһе килә, – ти Рөстәм Хәмитов. – Бер мәл ошо егеттәрҙән һәм ҡыҙҙарҙан ысын ҙур, етди сәйәсмәндәр үҫер тип көтәм. Ә хәҙер улар тәжрибә туплай.\nАлдан тауыш биреү – партияларҙан артабан Башҡортостан Республикаһы Дәүләт Йыйылышы – Ҡоролтайға депутаттлыҡҡа уларҙы кандидат итеп тәҡдим итеү өсөн дәғүәселәрҙең конкурент, асыҡ һайлау процедураһы. Һайлау хоҡуғына эйә республика гражданы үҙенең территориаль участкаһында тауыш бирә алды. Тауыш биреү рейтинг системаһы буйынса алып барылғанға күрә исемлеккә индерелгән әллә күпме кандидат өсөн тауыш бирергә булды\nБашҡортостанда 662 иҫәп участкаһы ойошторолдо, уларҙың 77-һе – Өфөлә. Республика буйынса алдан тауыш биреүҙә 584 кеше ҡатнашҡан.


1 Апрель 2019, 17:51\nСибай гимназия-интернатының физкультура уҡытыусыһы Хөрмәт Зөбәйер улы Таһиров Урал аръяғының төрлө тарафтарынан йыйылған балаларға уҡтан атыу һәм милли көрәш буйынса секциялар ойошторған. «Башҡортостан Республикаһының мәғариф алдынғыһы», «Башҡортостан Республикаһының иң яҡшы физик культура һәм спорт хеҙмәткәре» билдәләренә эйә педагог Сибай күп тармаҡлы профессиональ колледжда өс тиҫтәнән ашыу йәштәр һәм үҫмерҙәр шөғөлләнгән «Ирәндек уҡсылары» түңәрәген дә етәкләй.\nСибай гимназия-интернатының физкультура уҡытыусыһы Хөрмәт Зөбәйер улы Таһиров Урал аръяғының төрлө тарафтарынан йыйылған балаларға уҡтан атыу һәм милли көрәш буйынса секциялар ойошторған. «Башҡортостан Республикаһының мәғариф алдынғыһы», «Башҡортостан Республикаһының иң яҡшы физик культура һәм спорт хеҙмәткәре» билдәләренә эйә педагог Сибай күп тармаҡлы профессиональ колледжда өс тиҫтәнән ашыу йәштәр һәм үҫмерҙәр шөғөлләнгән «Ирәндек уҡсылары» түңәрәген дә етәкләй. Ике йыл рәттән эшләп килгән түңәрәктә ҡала мәктәптәре уҡыусылары ла бик теләп йөрөй. Әйтәйек, «Ирәндек» лицейында уҡыған Руфина Таһирова сәпкә иң оҫта атҡан ҡыҙҙарҙың береһе. 9-сы лицейҙан Камилла Әхмәтова ла төшөп ҡалғандарҙан түгел.\nЯҙғы каникул осоронда Х.З.Таһировтың тәрбиәләнеүселәре ике ярышта көстәрен һынап ҡарарға өлгөргән. Тәүгеһендә — Учалы районында балалар һәм үҫмерҙәр араһында үткән традицион яндан атыу ярышында дөйөм командалары 3-сө урынға сыҡһа, икенсеһендә Өфөлә Башҡортостан Республикаһы ойошторолоуының 100 йыллығына арналған мәргәндәр бәйгеһендә лә ҡыҙҙар-егеттәр 1-се, 2-се урындар яулаған.\n--Баш ҡалаға 9 кешенән торған команда менән барҙыҡ. Шуларҙың өсәүһе гимназия-интернат уҡыусылары. Милли кейем, уҡ-һаҙаҡ кеүек кәрәкле әйберҙәрҙе үҙем хәстәрләһәм, юл сығымдарына Сибай күп тармаҡлы профессиональ колледж етәкселеге ярҙам күрһәтте. Л.Х.Байморатовҡа, ата-әсәләргә ҙур рәхмәт!--ти Хөрмәт Зөбәйер улы, ҡыуаныстары менән уртаҡлашып.--Мәртәбәле ярышта 9-сы лицей уҡыусыһы Камилла Әхмәтова, Сибай күп тармаҡлы профессиональ колледжы студенты Динислам Сәйфуллин алтын миҙалға лайыҡ булды. Шул уҡ уҡыу йорто студенты Минсаф Билалов иһә көмөш миҙал менән бүләкләнде. Ҡотлайым уларҙы! Тырышҡан--мораҙына еткән, тиҙәр бит. Юғары күрһәткестәр даими шөғөлләнеүҙәребеҙ һөҙөмтәһе.


Уҙған төн Өфөнөң Совет районында бер юлы ике янғын теркәлә\nУт Сәғит Агиш урамында бер ҡатлы йортта сыға, шулай уҡ ялҡын күршеләге бинаны ла ялмап ала. Ваҡиға урынында төшөрөлгән видеояҙма беҙҙең ватсап мессенджерына килде. Ә Менделеев урамында ла ике ҡатлы бина яна. Һәләк булыусылар юҡ. Янғын сәбәптәре асыҡлана.


«Киске Өфө» гәзитенең сайты - УЛ ЙӘНДЕ ЙЫЛЫТА - 2020 - Мәҡәләләр\nБашҡорт телендә матур һүҙҙәр бик күп. Улар араһында башҡа телдәрҙә туранан-тура мәғәнәһе булмағандары ла бар. Мәҫәлән, моң... Уны урыҫсаға "мелодия" тип тәржемә итәбеҙ. Әммә ул барыбер һүҙҙең тулы мәғәнәһен бирә алмай. Уның тик башҡорт телендә генә осрауында ниндәйҙер бер сер йәшеренгән, моғайын.\n"Иң матур башҡорт һүҙе" акцияһына "Рәхмәт"те тәҡдим итер инем. Был, әлбиттә, онотолоп, ҡулланылыштан төшөп барған һүҙ түгел. Киреһенсә, уның башҡорт телендәге яңғырашын республикала йәшәгән бөтә милләт тә белә. Өҫтәүенә, бик күп төрки халыҡтарҙа бер төрлө яңғырай: рахмат, рахмет...\nСтудент йылдарында булған бер ваҡиға бер ҙә иҫтән сыҡмай. Поезд вагонында бик эҫе ине. Купеға инеү менән шешәнән стаканға һыу ҡойҙом да эсә лә башланым. Шул ваҡыт оло йәштәге бер инәй ипләп кенә ҡулыма ҡағылды ла: - Һеңлем, бисмиллаңды әйттеңме? - тип һораны.\nМинең яуап биргәнемде лә көтмәй:\n- Ул һүҙҙе әйтергә оялаһың икән, эстән генә доға уҡы. Доға уҡый белмәһәң, рәхмәт әйтеп эс, - тине. Мин таныш түгел ҡатынға нимә әйтергә белмәй, аңшайып торған арала ул был һүҙҙең ҙур тәьҫир итеү көсө барлығын аңлатып бирҙе. Олоғая килә "рәхмәт" һүҙенең хатта кеше тормошон үҙгәртә алыу көсө барлығын тойғаным бар. Рәхмәтле кешеләрҙең еңелерәк йәшәгәнен беләм. Психологтар әйтеүенсә, рәхмәт әйтә белгәндәр яҡшылыҡты күп күрә, юҡҡа-барға борсолмай, булғанына шөкөр итә, тормошонан ҡәнәғәт. Врачтар ҙа был һүҙҙе күп әйткән йәки ишеткән кеше ауырыуға тиҙ бирешмәй, сирләһә лә, тиҙ шәбәйә, тыныс йоҡлай, тип билдәләй. Кемгә булһа ла ошо хисте кисергән кеше үҙен физик яҡтан да, рухи яҡтан да яҡшы тоя. Был - фән менән раҫланған факт. Берәү һиңә ихлас күңелдән рәхмәтле булыуын белдерһә, был ҡоро һүҙ генә түгел, ә уның күңел түренән сыҡҡанын аңлайһың. Рәхмәт әйтеү йәки уны башҡаларҙан ишетеү йәшәүгә көс бирә.\nИғтибар итһәгеҙ, башҡа һүҙҙәрҙе нәфрәтләнеп тә, ҡайғырып та, илап та әйтергә мөмкин. Ә рәхмәтте асыуланып әйтеп ҡарағыҙ әле, йәки үпкәләп... Килеп сыҡмаймы? Эйе, был һүҙҙе асыуланып, ҡайғырып, хәсрәтләнеп әйтеп булмай. Уны тик йылмайып, һөйөнөп, шатланып ҡына әйтәһең. Йөрәк түренән сыҡҡанға шулай ул. Ошо матур һүҙебеҙҙе йышыраҡ әйтергә һәм ишетергә яҙһын барыбыҙға ла.\nЯҙылған: 13.11.20 | Ҡаралған: 495


Хәбәрҙәр: Ливан: демонстранттар тирә-яҡ мөхит министрының кисекмәҫтән отставкаға китеүен талап итә.\nЛиван: демонстранттар тирә-яҡ мөхит министрының кисекмәҫтән отставкаға китеүен талап итә.\nЛиванда хөкүмәткә ҡаршы акциялар дауам итә. Шишәмбе көн Бейрутта тиҫтәләрсә манифестант тирә-яҡ мөхитте һаҡлау бинаһын баҫып алды. Улар ведомство башлығы Мөхәммәт Машнуҡтың кисекмәҫтән отставкаға китеүен талап итте. Министр полиция һағы аҫтында кабинетта ҡалды. Кискә табан хоҡуҡ һағында тороусылар министрлыҡ бинаһын азат итте. Урындағы киң мәғлүмәт саралары ҡулға алынғандар һәм зыян күреүселәр хаҡында хәбәр итә.\nҠаршылыҡ хәрәкәтендә ҡатнашыусылар ҡала үҙәгендә йыйылды. Ҡаршылыҡ хәрәкәте активистары, июль уртаһында Наамалағы сүплекте япҡас башланған илдәге “сүп-сар көрсөгө” өсөн яуаплылыҡ Мөхәммәт Машнуҡ өҫтөндә, тип иҫәпләй.\nЛиван властары сүп-сарҙы үтилләштереү мәсьәләһен әле булһа хәл итә алмай. Шәмбеләге ҙур митингыла ҡатнашыусыларҙың 72 сәғәтлек ультиматумында Машнуҡтың отставкаға китеүе тәүге пункт булып тора. Улар шулай уҡ, тыныс демонстрацияны ҡыуып таратҡан өсөн, эске эштәр министрлығы башлығы Нухат Машнукты һәм был эшкә яуаплыларҙың барыһын да судҡа биреүҙе талап итте. Ҡаршылыҡ акцияһында ҡатнашыусылар яңы парламент һайлауҙары үткәреүҙе лә талап итте.\nАвторы: Irina Sheludkova | REUTERS, ITASS материалдары буйынса.


Оло Үтәштән сыҡҡан оло шәхес\n26 Декабрь 2016, 21:33\nБАССР-ҙың тәүге мөфтөйө Мансур Халиҡовтың тыуыуына 130 йыл тулыу киң билдәләнде\nКүренекле шәхестең Хәтер кисәһенә Башҡортостан мосолмандары Диниә назараты рәйесенең беренсе урынбаҫары Айнур Арыҫланов, дәүләт һәм йәмәғәт эшмәкәре, яҙыусы-журналист, филология фәндәре кандидаты Ниязбай Сәлимов, билдәле яҙыусы, Башҡортостан Яҙыусылар союзының Мөхәмәтша Буранғолов исемендәге премияһы лауреаты Лира Яҡшыбаева, мөфтөй Мансур Халиҡовтың бер туған һеңлеһе Мөкәрәмәнең ҡыҙы менән кейәүе Ғәлиә һәм Рамаҙан Ҡотошовтар, уларҙың ҡыҙҙары – Өфө дәүләт медицина университеты доценты, педагогия фәндәре кандидаты Асия Рамаҙан ҡыҙы Тимербулатова, Мансур Халиҡовтың бер туған һеңлеһе Шәкирәнең ейәнсәре, эшҡыуар Зилиә Йәғәфәрова, район башҡорттары ҡоролтайы башҡарма комитеты рәйесе Айҙар Рафиҡов, район Советы депутаты, "Ағиҙел” йәмғиәте директоры Тимерйән Кинйәбаев, Ғафури районының имам-мөхтәсибе Рауил хәҙрәт Иваев, район Мосолман ҡатын-ҡыҙҙары ойошмаһы рәйесе Ғәлиә Рахманғолова, Еҙем-Ҡаран ауыл биләмәһе башлығы Айҙар Исмәғилев, район ауылдарының имам-хатиптары, мосолман ҡатын-ҡыҙҙар килгән ине.\nЕҙем-Ҡаран ауыл биләмәһе башлығы Айҙар Исмәғилев Хәтер кисәһен асып, тәүге һүҙҙе Үзбәк мәктәбе уҡыусыларына бирҙе. Исмәғил Үзбәковтың аһәңле итеп аҙан әйтеүен, Тимур Ҡолманов менән Ғәзиз Хәкимовтарҙың аят уҡыуҙарын өлкәндәр йотлоғоп тыңланы, үҙҙәренә алмаш үҫеп килеүенә шөкөрана ҡылып ултырҙылар. Район Советы депутаты, данлы Оло Үтәш ауылында тыуып үҫкән Тимерйән Миҙхәт улы Кинйәбаев Хәтер кисәһендә ҡатнашыусыларҙы тәбрикләне, үҙенең изге теләктәрен еткерҙе. Башҡортостан мосолмандары Диниә назараты рәйесенең беренсе урынбаҫары Айнур Арыҫланов:\n- Мосолман дине халыҡтарҙы берҙәмлеккә, татыулыҡҡа һәм таҙалыҡҡа өндәй. Беҙ берҙәм булғанда ғына уңышҡа ирешә, илебеҙҙе алға ебәрә аласаҡбыҙ. Шуға ла булғанына шөкөр итеп, берҙәмлектә, татыулыҡта йәшәйек, халҡыбыҙҙы дингә, иманға әйҙәйек. Дин әһелдәренең ошондай Хәтер кисәләрен уҙғарыу ул үҙе үк дингә ихтирам менән ҡарауыбыҙҙы аңлата. Мансур хәҙрәт Халиҡов кеүек шәхестәребеҙ менән беҙ ғорурланырға хаҡлы, - тине.\nМансур Халиҡовтың Хәтер кисәһен ойоштороуҙы башлап йөрөүселәрҙең береһе, дәүләт һәм йәмәғәт эшмәкәре Ниязбай Булатбай улы Сәлимовтың да яҡташтарына әйтер һүҙе күп ине.\n- Районыбыҙ таланттарға һәм күренекле шәхестәргә ифрат бай. Башҡортостандың тәүге халыҡ шағиры Мәжит Ғафури, Башҡортостандан тәүге генерология, минералогия фәндәре докторы Георгий Вахрушев, тәүге телсе ғалим Жәлил Кейекбаев, башҡорттар араһынан тәүге археолог, тарих фәндәре докторы Нияз Мәжитов һәм Башҡортостандың тәүге мөфтөйө Мансур Халиҡов. Был шәхестәребеҙҙе оноторға тейеш түгелбеҙ. Әле бынан 25 йыл элек үк районда Мансур Халиҡовтың 105 йыллығын уҙғарған инек. Хәбибназар Һатлыҡов, Вәлиулла Ҡоломбәтов, Вася Воробьев кеүек яҡташтарыбыҙҙың да Хәтер кисәләрен уҙғарырға насип булды. Мансур Халиҡовҡа килгәндә инде, ул аяныслы яҙмыш кисерә. Шул уҡ ваҡытта ул Зәки Вәлиди менән берлектә БАССР-ҙың тәүге нигеҙ таштарын һала. Хәҙергесә әйткәндә, ул райондың тәүге мәғариф идаралығы начальнигы ла була. Бер нисә йылдан һуң был вазифала Вәлиулла Ҡоломбәтов та эшләп ала. Шуға ла ошондай данлы яҡташтарыбыҙҙың исемдәрен мәңгеләштереү фарыз,- тине үҙ сығышында Ниязбай Булатбай улы.\nШулай уҡ Ниязбай Сәлимов үҙ сығышында Оло Үтәш ауылы һәм мәҙрәсәһенә ҡағылышлы архив материалдары менән дә таныштырҙы, 1812-1814 йылдарҙағы Ватан һуғышында ҡатнашҡан Үтәш ауылы кешеләренең исемлеген урындағы мәктәп музейына тапшырҙы.\nАртабан һүҙ күренекле яҙыусы, яҡташыбыҙ Лира Яҡшыбаеваға бирелде. Ул үҙ сығышында әүлиәләр, дин әһелдәре тураһында китаптар яҙыуын, әле Уҫман ауылында тыуып үҫкән, заманына күрә күренекле шәхес булып танылған, данлы Зәйнулла ишан Рәсүлев менән аралашып йәшәгән Сибәғәтулла ишан тураһында мәғлүмәттәр туплауы хаҡында һөйләне. Мансур Халиҡовтың бик затлы ырыуҙан, ҡалын нәҫелдән булыуы хаҡында бәйән итте.\nБөйөк Ватан һуғышы ветераны, Өфө дәүләт авиация университеты доценты, философия фәндәре кандидаты, Халиҡовтарҙың кейәүе Рамаҙан Нурғәле улы Ҡотошов Халиҡовтарҙың шәжәрәһе менән таныштырҙы. Халиҡовтар нәҫеленән сыҡҡан бөгөнгө быуын араһында 6 фән докторы, 14 фән кандидаты, 14 табип сығыуын ғорурланып һөйләне. Репрессия ҡорбаны булған Мансур Халиҡовтың ҡәберен табыу өҫтөндә эш алып барыу, уның яҙмаларын архивтарҙан табып, ғәрәпсәнән кириллицаға ауҙарыу кеүек эштәрҙе башҡарыу кәрәклегенә туҡталды. Рамаҙан Ҡотошов белдереүенсә, Мансур Халиҡов ваҡытлы матбуғатта үҙенең байтаҡ ҡына әҫәрҙәрен баҫтырған. Төрлө псевдоним аҫтында яҙғанлыҡтан, яҙмаларын табыуы бик ауырға төшә. Шуға ла ул дин әһелдәренән был йәһәттән ярҙам һораны.\nАсия Рамаҙан ҡыҙы Тимербулатова Халиҡовтарҙың уҡыуға зирәк булыуҙары хаҡында һөйләне. Әйткәндәй, уның ике улы ла медицина фәндәре докторҙары, профессорҙар.\nРайон башҡорттары ҡоролтайы башҡарма комитеты рәйесе Айҙар Айрат улы Рафиҡов үҙ сығышында бындай саралар уҙғарыуҙың ҙур әһәмиәткә эйә булыуын билдәләне, үҙенең ҡарт олатаһы яҡлап нәҫел ебенең Мансур Халиҡовҡа барып тоташыуын әйтеп үтте.\nХәтер кисәһендә шулай уҡ Еҙем-Ҡаран ауылынан мәғариф ветераны Флүрә Хәлилова, район Мосолман ҡатын-ҡыҙҙары ойошмаһы рәйесе Ғәлиә Рахманғолова, Сәйетбаба ауылы имам-хатибы, әүҙем йәмәғәтсе Ғиндулла Шәйәхмәтов, Ғафури районының имам-мөхтәсибе Рауил хәҙрәт Иваев сығыш яһанылар. Нияз Сәлимов Хәтер кисәһен йомғаҡлап, Башҡортостан автономияһына нигеҙ һалыусыларҙың береһе булған Мансур Халиҡовҡа таҡтаташ булдырыу, Башҡортостандың 100 шәхесе исемлегенә Мансур Хатип улын да теркәүҙе йыйын ҡарарына индерергә тәҡдим итте.\nХәтер кисәһендә ҡатнашыусылар Хатип хәҙрәт Халиҡовтың ҡәберенә зыярат ҡылды. Артабан Оло Үтәш мәсетендә аҙан әйтеп, намаҙ уҡылды. Хәтер кисәһе Рауил хәҙрәт һуйҙыртҡан һарыҡтан Ҡөрьән ашы ашау менән тамамланды. Дин әһелдәре был сараның төп бағыусыһы булған район Советы депутаты Тимерйән Кинйәбаевҡа ла ҙур рәхмәтле. Шулай уҡ мәктәп-балалар баҡсаһы мөдире Сәриә Йыһаншина етәкселегендәге коллектив, ауыл ағинәйҙәре лә сараны уҙғарыуға ҙур көс һалған. Эйе, күмәкләгән - яу ҡайтарған, тиҙәр. Оло шәхестең Хәтер кисәһе лә күмәк көс менән матур итеп ойошторолдо.


Башҡортостан — тыуым кимәле буйынса Волга буйы федераль округында лидер // Йәмғиәт | новости башинформ.рф\nБашҡортостан — тыуым кимәле буйынса Волга буйы федераль округында лидер\n9:51, 6 ноября 2015 Йәмғиәт\nБашҡортостан — тыуым кимәле буйынса Волга буйы федераль округында лидер Фото: Олег Яровиков\nӨФӨ, 2015 йыл, 6 ноябрь. /«Башинформ» мәғлүмәт агентлығы, Ксения Калинина/.\nБашҡортостанстат мәғлүмәттәре буйынса, төбәк — 2015 йылдың ғинуарынан сентябренә тиклем тыуған сабыйҙар һаны буйынса Волга буйы федераль округында беренсе урында.\nВолга буйы федераль округында бөтәһе 296453 бала тыуған. Башҡортостанда — 44040 сабый, Татарстанда — 42262, Һамар өлкәһендә — 30764, Нижегородка өлкәһендә — 29953, Пермь крайында — 29168.\nБашҡортостанда тыуыусылар һаны үлеүселәр һанынан 6,9 процентҡа артҡан (2014 йылдың ошо уҡ осоронда — 13,1 процент).\nВолга буйы федераль округының ете субъектында тәбиғи үҫеш күҙәтелгән — Татарстанда (+6839 кеше), Башҡортостанда (2829), Удмурт Республикаһында (1908), Пермь крайында (719), Сыуаш Республикаһында (518), Мари Иле Республикаһында (272), Ырымбур өлкәһендә (19).


Әбйәлил районында болон күбәләгенең үрсеүенә бәйле ғәҙәттән тыш хәл иғлан ителде // Йәмғиәт | новости башинформ.рф\n11:30, 23 июня 2021 Йәмғиәт\nБашҡортостандың Әбйәлил районында болон күбәләгенең үрсеүенә бәйле ғәҙәттән тыш хәл иғлан ителде.\nБыл турала Башҡортостан Ғәҙәттән тыш хәлдәр министрлығының республика идаралығы хәбәр итте.\n«Үҫемлектәргә ҡоротҡостар (болон күбәләге) ябырылыуға бәйле Әбйәлил районы биләмәһендә район хакимиәте бойороғо менән «ғәҙәттән тыш хәл» режимы индерелде», — тиелә белдереүҙә.\nРежим махсус бойороҡҡа тиклем ғәмәлдә, тип билдәләйҙәр ведомствола.\nБолон күбәләге – Евразияның дала зонаһында ҡурҡыныс ҡоротҡостарҙың береһе. Күбәйгән осраҡта улар ауыл хужалығы культураларына етди зыян килтерә. Күбәләктәр йышыраҡ шәкәр сөгөлдөрөн, көнбағышты, люцернаны, кукурузды, йәшелсә культураларын зыянлай. Сүп үләндәре менән дә туҡлана.\nТеги: болон күбәләге, ғәҙәттән тыш хәл


Башҡорт тарихы йылы | ГТРК «Башкортостан» — Новости Уфы и РБ\n25 января 2021 — 14:19 ГТРК «Башкортостан»\nБыл сертификатты отоусы Өфөнән 350 км алыҫлыҡта йәшәһә лә, бүләкләү тантанаһына шәхсән үҙе килгән. Альберт Мәхмүтов Пермь крайы Барҙа районының тыуған яҡты өйрәнеү музейы директоры вазифаһын башҡарыу менән бер рәттән социаль селтәрҙәрҙә лә әүҙем эш алып бара. Уның “Бер ҡомарҡты тарихы” тигән проекты Башҡорт телен һаҡлау һәм үҫтереү фонды Бөтә донъя башҡорттары ҡоролтайы менән берлектә уҙғарған конкурста еңеп сыҡты. Киң мәғлүмәт сараларында һәм һәм социаль селтәрҙәрҙә башҡорт теле тураһында контентты арттырыу, телгә һәм халыҡҡа ҡарата ҡыҙыҡһыныу уятыуҙы маҡсат итеп алған конкурс 2021 йылдың майына тиклем уҙғарыласаҡ. Ай һайын биш еңеүсене билдәләп, 10 000 һумлыҡ сертификат менән бүләкләйҙәр. Киләһе конкурсҡа киң мәғлүмәт саралары, онлайн-проект вәкилдәре һәм блогерҙарҙан ғаризалар ҡабул итеү башланған да инде. Бөтә донъя башҡорттары ҡоролтайы башҡа күләмле проекттар өҫтөндә эште быйыл да дауам итә. Улар иҫәбендә «Шайморатов вариҫтары», Айыҡ ауыл, Рәсәй субъекттарында башҡорт мәҙәниәте һәм мәғрифәте көндәре» һәм башҡалар. Ә яңы проекттарҙың күбеһе тарихҡа ҡағыла. Сөнки 2021 йыл Бөтә донъя башҡорттары ҡоролтайы тарафынан Башҡорт тарихы йылы тип иғлан ителде. Башҡорт тарихы йылының төп йүнәлештәре — башҡорт ырыуҙары тарихы, «Төнъяҡ амурҙары» проекты, Каруанһарай тарихи-архитектура комплексының 175 йыллығы, күренекле башҡорт шәхестәре иҫтәлеген мәңгеләштереү һәм башҡалар. Тематик йылдың программаһын ғәмәлгә ашырыу барышында планлаштырылған барлыҡ саралар менән Бөтә донъя башҡорттары ҡоролтайының сайтында танышырға мөмкин\n2021-се йыл "Башҡорт тарихы йылы” тип билдәләнде


Оҫтаһына күрә ҡоралы | ГТРК «Башкортостан» — Новости Уфы и РБ\nОҫтаһына күрә ҡоралы\n25 декабря 2018 — 18:31\nБаҡалы районы Баҡалы ауылында йәшәүсе Марат Хәкимов үҙ ҡулдары менән трактор йыйған. Тимер ат ярҙамында ул яҙғыһын баҡса эштәрендә көс түкһә, ҡышҡыһын иһә урамды ҡарҙан таҙарта. Хәҙер Марат Хәкимов көнкүрештә иң кәрәкле техника — тракторын һәр кемгә күрһәтеп, уның серҙәре менән бүлешә ала. Бәләкәй сағынан тимер-томор, машина яратып үҫкән хужа үҙ көсө менән трактор эшләгән. Тимер атты аҙағына тиклем булдырыу үҙе бер мажаралы хәл ине, тип иҫләй хужа. Бының өсөн ул ҡалған машиналарын ҡуллана, кәрәкле механика ҡоролмаларын һатып ала. Тракторҙы ла ул төрлө миҙгелгә яраштырып ҡуллана. Яҙғыһын тап ошо трактор ярҙамында Марат Хәкимов ер эшкәртеп, картуф сәсһә, ә көҙгөһөн иһә йәнә тимер ат ярҙамында йыйып ала. Бындай ысул күпкә отошло. Көс тә күп түгелмәй, эш тә тиҙерәк бөтә.Марат Хәкимов һигеҙ йыл дауамында көнкүреш эштәрен тик ошо трактор ярҙамында башҡара. Быйылғы ҡышты ла, мәҫәлән, тимер атһыҙ үткәреп булмай, ти ул.Үҙ ҡулдары менән эшләгән техника ярҙамында оҫта ярты сәғәт эсендә урамды ҡарҙан таҙарта. Күренеүенсә, ихата эсе тап-таҙа.Хужаның үҙенсәлекле шөғөлө менән ауыл халҡы ла ҡыҙыҡһына. Алдағы йылдарҙа ла ул яратҡан тимер атын йәнә йәмләндерергә һәм яңы техника уйлап сығарыу теләге менән янып йәшәй.\nРадий Хәбиров Өфөләге “аҡыллы туҡталыштарҙы” тәнҡитләне\n1 из 800\nУрмансылар үҙенең ишектәрен аса\nӨфө лимонарийындағы 500-ҙән ашыу экзотик емештәрҙең тарихы, урман хужалығының төп үҙенсәлектәрен өйрәнеү маҡсаты менән студенттар һәм уҡыусылар өсөн экскурсия ойошторолдо. Был акция халыҡта тирә-яҡ мөхиткә һаҡсыл ҡараш уятыуы менән дә отошло. Юлиә Вәлиуллина Өфө лимонарийында беренсе тапҡыр сәйәхәт...\nҺайлауҙар көнөндә, 18 мартта, Өфөлә Йәмәғәт матбуғат үҙәге эшләйәсәк\nУнда журналистар өсөн ил президенты вазифаһына кандидаттарҙың һайлау алды штабтары вәкилдәре, сәйәсмәндәр, белгестәр һәм власть вәкилдәре менән брифингтар ойошторола. Өҫтәүенә, был юлы матбуғат үҙәгенә йәмәғәт күҙәтеүселәренән дә мәғлүмәт килеп торасаҡ. Иҫегеҙгә төшөрәбеҙ, беҙҙең төбәктә 10 меңдән...\nӨҫтөнлөклө фәнни тикшеренеү йүнәлештәре\nФәндәр академияһында Башҡортостандың технологик инициативаһы проектының бойомға ашырылыуына байҡау яһалды. Үткән йылда ғәмәлгә ингән проект буйынса юл картаһы төҙөлгәйне. Бөгөн үткән ултырышта өҫтөнлөклө фәнни тикшеренеү йүнәлештәре аталды. Медицинала – атеросклероз, ир-егеттәрҙең...\nЙәштәр өсөн уңайлы шарттар тыуҙырыу\nБөгөн Благовещен ҡалаһында иҡтисади үҫеш министрлығының киңәйтелгән коллегия ултырышы үтә. Унда республика башлығы ҡатнаша. Рөстәм Хәмитов моноҡалала республиканың 100 йыллығына 100 объект программаһы сиктәрендә төҙөлгән 320 урынлыҡ мәктәп менән танышты, яңыраҡ асылған “Башҡортостан кванториумы”нда...\nМеңгә яҡын кешене берләштергән рухлы сара\n“Өфө уттары” күңел асыу комплексында башҡортса сираттағы дискотека үтте. Төрлө конкурстарҙа еңеүселәргә унда ҡиммәтле бүләктәр тапшырылды. Зарифа Янбаева Межгорье ҡалаһынан килгән. Милли кейем кейгәндәр араһында конкурс буласағын ишеткәс, камзул, түшелдеректәр, хатта ситектәрҙе лә бер ай элек...\nИртәгә Баймаҡ районы Темәс ауылында “Берҙәмлектә көс” форумы үткәрелә\nБашҡортостан ойошторолоуҙың 99 йыллығына арналған сарала башҡорт йәмәғәт ойошмалары вәкилдәре, тарих уҡытыусылары, тыуған яҡты өйрәнеүселәр, башҡорт ҡоролтайы ағзалаы ҡатнашасаҡ.\nИлеш районында ҙур социаль-мәҙәни үҙәк асылды\nУның нигеҙендә фельдшер-акушерлыҡ пункты, китапхана һәм ауыл клубы эш башланы. Муниципалитеттың медицина учреждениеһында "һаҡсыл поликлиника" принцибын уңышлы ҡулланалар. Яңы социаль объекттар менән төбәк башлығы Рөстәм Хәмитов танышты. Асыҡ регистратура аша яҙылыу сиратты һәм...\nҒәҙәттән тыш хәлдәр идаралығы йылытыу ҡорамалдары менән ҡулланғанда хәүефһеҙлек ҡағиҙәләренә үтә лә талапсан булырға саҡыра. Буран, боҙлауыҡ, көслө ел. Һауа торошо йәнә көйһөҙләнә. Шуға ҡарамаҫтан айырым райондарҙа 4 градусҡаса йылытыуы ла ихтимал. Ҡарҙың күпләп яуыуы арҡаһында ауыр техникаға етди...\nӨфөлә Цюрупа урамында микрозаймдар офисы янып китте\nҺәләк булыусылар һәм йәрәхәтләнеүселәр тураһында мәғлүмәт юҡ. Янғын һүндереүселәр утты тиҙ арала һүндергән, тип хәбәр ителә.\n“Өфө уттары”нда үтәсәк Башҡортса йондоҙло дискотекаға әҙерлек тамамланды тиерлек\nИкенсе тапҡыр ойошторолған башҡорт дискотекаһы тиҙ арала үҙенең аудиторияһын тапты. Был төндә һеҙҙҙе утлы шоу, профессиональ фотогроф һәм видеогрофтар, башҡорт эстрадаһының иң сағыу йондоҙҙары көтә. Дискотеға килеүсе һәр кемде сюрприз көтә. Бынан тыш, таңға тиклем йыр-бейеү, оҫталыҡ дәрестәре,...


Өфөлә 1 сентябрҙә 15 меңдән ашыу беренсе класс уҡыусыһы мәктәпкә бара // Йәмғиәт | новости башинформ.рф\n12:58, 20 августа 2019 Йәмғиәт\nӨфөлә 1 сентябрҙә 15 меңдән ашыу беренсе класс уҡыусыһы мәктәпкә бара Фото: Башҡортостан Башлығының матбуғат хеҙмәте\nӨФӨ, 2019 йыл, 20 август. /«Башинформ» мәғлүмәт агентлығы, Гөлфиә Акулова/.\nӨфөлә 1 сентябрҙә 122 мең уҡыусы мәктәпкә бара — уҙған йыл менән сағыштырғанда дүрт мең балаға күберәк, тип хәбәр итте ҡаланың Мәғариф идаралығы начальнигы Елена Хаффазова бөгөн мэриялағы оператив кәңәшмәлә.\n15 мең беренсе класс уҡыусыһы тәүге тапҡыр баш ҡала мәктәптәре тупһаһына аяҡ баҫа. 2018 йылда уларҙың һаны 14 мең самаһы булған.\nБаш ҡаланың балалар баҡсаларына яңы уҡыу йылында 65 мең бала йөрөйәсәк.\nӘлеге ваҡытта Өфөлә 128 мәктәп, 224 балалар баҡсаһы һәм 47 өҫтәмә белем биреү учреждениеһы эшләй.\nБыйыл ҡаланың мәғариф ойошмаларында балалар туҡланыуы яңыртыла. Мәктәптәрҙә һәм балалар баҡсаларында ошо хеҙмәт менән берҙәм оператор — Балалар һәм диетик туҡланыу үҙәге шөғөлләнә. Туҡланыу берҙәм меню буйынса ойошторола. Ата-әсәләрҙең аҡсаһын иҫәпләү өсөн туҡланыу операторы берҙәм автоматлаштырылған мәғлүмәт системаһын файҙалана.\nБынан тыш, 1 сентябрҙән Өфө һәм Башҡортостан мәктәптәре биш көнлөк уҡыуға күсә.


Ҡорт саҡҡан | ГТРК «Башкортостан» — Новости Уфы и РБ\n28 сентября 2018 — 09:50 ГТРК «Башкортостан»\nӘбйәлил районында бер ҡатынды ҡорттар сағып үлтергән. 42 йәшлек ҡатын бәшмәк йыйып йөрөгәндә ҡорт ояһына баҫҡан.\nШаһиттар хәбәр итеүенсә, уның тәүҙә күҙҙәре, һуңынан ҡулдары шешенә башлай. Ҡатынды дауаханаға алып барып өлгөрмәйҙәр. Ул аллергик шоктан вафат була.


Радий Хәбиров ғаиләгә ярҙамды тиҙләтергә ҡушты\n26 Ноябрь 2018, 18:28\nБиш йәшлек малай менән ун бер йәшлек ҡыҙ юлдағы һәләкәт арҡаһында үкһеҙ етем ҡалған...\nҮткән аҙнала Ҡариҙел районында булған юл-транспорт фажиғәһе алты кешенең, шул иҫәптән ике бала тәрбиәләгән ҡатындың ғүмерен өҙгәйне. Бөгөн республика Хөкүмәтендәге кәңәшмәлә Ғәҙәттән тыш хәлдәр буйынса дәүләт комитеты рәйесе Фәрит Ғүмәров ошо хаҡта мәғлүмәт бирҙе.\n— Һәләк булған ҡатындың биш йәшлек улы менән ун бер йәшлек ҡыҙы үкһеҙ етем ҡалды. Уларҙың атаһы быйыл августа ғына яҡты донъя менән хушлашҡан. Шуға ла республика Хөкүмәтенә ошо ғаиләгә финанс ярҙамы күрһәтеү хаҡында тәҡдим индерҙек, — тине Фәрит Ғүмәров.\nБашҡортостан Башлығы вазифаһын ваҡытлыса башҡарыусы Радий Хәбиров әлеге хәлде контролгә алырға ҡушты. "Мөмкин тиклем тиҙерәк ярҙам күрһәтеүегеҙҙе һорайым", — тине ул яуаплы етәкселәргә һәм етем ҡалған балаларҙың артабанғы яҙмышы менән ҡыҙыҡһынды. Фәрит Ғүмәровтың һүҙҙәренсә, был ҡыҙ менән малайҙы аталарының Ҡариҙел районындағы Магинск ауылында йәшәүсе апаһы тәрбиәгә аласаҡ.